title: Kehä (geometria)

text: Ympyrän suomalainen termi on kaksijakoinen: toisaalta se tarkoittaa ympyrää pyöreänä kiekkona ja toisaalta kehänä. Ympyräkiekolla on keskipiste ja kehä kiekon osina. Analyyttisessä geometriassa ympyrän yhtälö viittaa ainoastaan kehään, ja ympyräkiekkoon viitataan erikseen ja harvemmin. Kumpaa tapausta tarkoitetaan selviää asiayhteydestä.


title: Kehä (geometria)

text: Ympyrän kehän pituutta on osattu laskea varsin kauan. Oleellista oli verrata kehän ympärysmittaa sen halkaisijaan, jolloin osamäärästä saadaan suhdeluku formula_1. Piistä on ollut historian kuluessa käytössä erilaisia likiarvoja, joilla ympyrän kehään ja pinta-alaan liittyvät laskelmat on suoritettu. Yleensä riittää likiarvo formula_2.


title: Kehä (geometria)

text:
Kehän pituus p saadaan
kun ympyrän säde on r ja halkaisija d.


title: Kehä (geometria)

text: Kehä on pienin mahdollinen piiri, jolla voi ympäröidä annetun kokoisen pinta-alan.


title: Kehä (geometria)

text: Kehän kaarevuus on kaarevuussäteen käänteisluku. Mitä voimakkaamin kehä kaareutuu, sitä pienemmäksi sen säde tulee. Kaarevuuden formula_4 ja kaarevuussäteen R välillä on voimassa


title: Kehä (geometria)

text: Ympyrän kehä on kaksiulotteiseen avaruuteen piirretty kuvio. Yksiulotteinen vastine kehälle olisi lukusuoralla oleva pistejoukko, jonka etäisyys annetusta pisteestä on vakio. Lukusuoralla vain kaksi pistettä toteuttaa tämän ehdon. Kolmiulotteisessa avaruudessa eli tilassa kehän vastine on tyhjä pallokuori, koska kuoren pisteet sijaitsevat yhtä kaukana pallon keskipisteestä.


title: Kehä (geometria)

text:
Kehän yhtälö on sama kuin ympyrän yhtälö johtuen analyyttisen geometrian nimityksestä. Koska etäisyyden tulee olla r, saadaan pisteeseen piirretyn ympyrän kehän yhtälöksi
Josta saadaan poistamalla sulut potensseista ympyrän yhtälön normaalimuoto:


title: Kehä (geometria)

text: "Kehä" esiintyy suomen lähi- ja etäsukulaiskielissä ulkoasultaan melko samantapaisena, vaikka etäsukulaiskielissä sanan vanhahtava muoto (alkuperäinen "*kečä") on dominoi voimakkaammin. Sukulaiskielissä vastaava sana merkitsee kehän lisäksi myös "auringon kehä, päivä, rengas, vanne" ja "merran vanne". Joka tapauksessa sanan ensimmäinen esiintyminen kirjoitetussa suomenkielisenä on Agricolan tekstissä.


title: Sirpa Kukkonen

text: Sirpa Eeva Annikki Kukkonen (s. 7. joulukuuta 1958 Tervo) on suomalainen hiihtosuunnistuksen maailmanmestari.


title: Sirpa Kukkonen

text: Sirpa Kukkonen osallistui ensi kertaa hiihtosuunnistuksen MM-kisoihin vuonna 1982 Itävallan Aigenissa, jossa hän sai henkilökohtaisella matkalla pronssia ja viestissä Mirja Puhakan ja isosiskonsa Sinikka Kukkosen kanssa hopeaa. Lavaronen 1984 MM-kisoissa Sirpa Kukkonen oli mukana vain henkilökohtaisella matkalla ja sijoittui kuudenneksi. Batakin 1986 MM-kisoissa Kukkosella kulki vielä heikommin, mutta Kuopion 1988 kisoista hän sai kolme mitalia ja viestin avausosuuden suunnistajana vieläpä kultaisen.


title: Sirpa Kukkonen

text: Kukkonen edusti kotimaassa Suonenjoen Vasamaa, Lahden Suunnistajat –37:ää ja Lammin Säkiää. Henkilökohtaisen Suomen mestaruuden hän voitti kerran ja viestimestaruuden kolmasti.


title: Malmö isstadion

text: Malmö isstadion on sisäurheiluareena Ruotsin kolmanneksi suurimmassa kaupungissa Malmössä. Vuonna 1970 valmistuneella areenalla on noin 1 000 seisomapaikkaa sekä 4 750 istumapaikkaa. Se sijaitsee Malmön stadionalueella. Areenalla on järjestetty muun muassa vuoden 1992 Eurovision laulukilpailu ja vuoden 2004 taitoluistelun Euroopan-mestaruuskilpailut.


title: Malmö isstadion

text: Malmö isstadion toimi jääkiekkojoukkue Malmö Redhawksin kotiareenana marraskuuhun 2008 saakka, jolloin sen korvasi Malmö Arena.


title: M/S Beachy Head

text: M/S Beachy Head () on englantilaisen Andrew Weir Ltd:n omistama rahtialus. Alus on rakennettu vuonna 2003 Flensburger Schiffsbau Ges. -nimisellä telakalla Flensburgissa, Saksassa. Kuollutta painoa aluksella on 13 300 tonnia ja jääluokitus on 1A eli alus pystyy useimmissa jääolosuhteissa kulkemaan yksin. "Beachy Head" on rekisteröity Yhdistyneen kuningaskunnan lipun alle ja sen kotisatama on maan pääkaupunki Lontoo. Nykyisin Beachy Headilla operoi suomalainen rahtivarustamo Finnlines reitillä Helsinki-Århus


title: M/S Beachy Head

text: Beachy Headin sisaraluksia ovat M/S Hartland Point, M/S Eddystone, M/S Anvil Point, M/S Hurst Point ja M/S Longstone.


title: M/S Beachy Head

text: 17. huhtikuuta 2003 alus luovutettiin Andrew Weir Ltd:n omistukseen, joka rekisteröi aluksen Yhdistyneen kuningaskunnan lipun alle. Kotisatamaksi tuli Lontoo. Tämän jälkeen Transfennica vuokrasi aluksen. 18. huhtikuuta "Beachy Head" aloitti liikennöinnin reitillä Lyypekki–Hanko–Paldiski. Kesäkuussa 2006 belgialainen Cobelfret vuokrasi aluksen. Heinäkuun alussa Beachy Head siirtyi Antwerpenin ja Göteborgin väliseen liikenteeseen. 5. heinäkuuta 2006 alus aikarahdattiin Stora Enson liikenteeseen reitille Kotka–Göteborg. Vuoden 2009 alusta alus siirtyi Finnlinesin liikenteeseen.


title: Painin maailmanmestaruuskilpailut 1983

text: Vuoden 1983 painin maailmanmestaruuskilpailut järjestettiin 22. syyskuuta – 29. syyskuuta 1983 Kiovassa, Neuvostoliitossa. Kisoissa painittiin sekä kreikkalais-roomalaista painia että vapaapainia kymmenessä painoluokassa.


title: Denotaatio

text: Denotaatio on semiotiikassa, logiikassa ja kielitieteessä käytetty käsite, jolla tarkoitetaan "merkin" ensisijaista, ilmeistä tai pinnallista merkitystä ilman tulkitsijan antamia subjektiivisia lisämerkityksiä. Luonnollisessa verbaalissa kielessä "merkin" eli sanan tai sanonnan denotatiivinen merkitys on sen ilmeinen ja yleisesti hyväksytty kirjaimellinen yleismerkitys, joka useimmiten vastaa sanakirjoissa mainittua sanan pääasiallista merkitystä. Samaan tapaan esimerkiksi valokuvan tai esittävän kuvataiteen tapauksessa denotaatio on se, mitä kuvan tunnistetaan esittävän. Esimerkiksi taloa esittävän kuvan denotaatio on yksinkertaisesti talo, sen yleismerkityksessä.


title: Denotaatio

text: Denotaation eräänlainen vastakohta on konnotaatio, jolla tarkoitetaan merkin toissijaisia tai ylimääräisiä merkityksiä, joita kuulija, katsoja tai lukija liittää omasta kokemuksestaan ja merkin käyttöyhteydestä siihen, mitä merkillä on denotatiivisesti ilmaistu. Toissijaiset merkitykset kietoutuvat usein vahvasti yhteen ilmeisen merkityksen kanssa, mutta voivat olla myös tuloksena väljemmistä assosiaatioista tai päättelyistä. Esimerkiksi kuva voi esittää "taloa", mutta talo voi mieltyä katsojan mielessä toissijaisesti "mummonmökiksi". Samaan tapaan pullon etiketissä olevan pääkallon kuvan suora denotaatio on vain tuo ilmeinen pääkallo, mutta sen konnotaatioita voivat olla "myrkky", "kuolema" tai kehotus "Älä juo!". Denotaatioon liitetyt konnotaatiot muodostuvat siten katsojan kohteeseen liittämien subjektiivisten tuntemusten sekä kulttuuristen arvojen pohjalta.


title: Denotaatio

text: Logiikassa ja semantiikassa parille denotaatio–konnotaatio on sukua pari "ekstensio–intensio". Käsitteen ekstensio muodostuu niistä olioista, tapahtumista tai ilmiöistä, jotka kuuluvat sen alaan. Käsitteen intensio puolestaan sisältää kaikki siihen liittyvät "ominaisuudet". Denotaatio on siis läheistä sukua käsitteen ekstensiolle ja konnotaatiot käsitteen intensiolle.


title: Painin maailmanmestaruuskilpailut 1986

text: Vuoden 1986 painin maailmanmestaruuskilpailut järjestettiin 19. lokakuuta – 26. lokakuuta 1986 Budapestissa, Unkarissa. Kisoissa painittiin sekä kreikkalais-roomalaista painia että vapaapainia kymmenessä painoluokassa.


title: Painin maailmanmestaruuskilpailut 1986

text:
*
Kreikkalais-roomalaisen painin 82 kilon sarjan loppuottelussa molemmat painijat, Puolan Bogdan Daras ja Unkarin Tibor Komaromi, ajettiin matolta, ja samoin kävi myös pronssiottelun molemmille painijoille, Ruotsin Magnus Fredrikssonille ja Romanian Sorin Hertealle, joten loppuottelijoille jaettiin vain kaksi hopeista mitalia ja pronssiottelijat jäivät kokonaan ilman mitaleja. Seuraavana vuonna kansainvälisen painiliiton FILA:n kokouksessa päätöstä kuitenkin muutettiin ja maailmanmestaruus jaettiin painijoiden kesken.


title: Eternity II

text: Eternity II on eräänlainen palapeli, joka julkaistiin 27. heinäkuuta 2007. Pelin ensimmäisenä oikein ratkaisseelle luvattiin kahden miljoonan dollarin palkkio. Pelin on keksinyt Christopher Monckton.


title: Eternity II

text: Peli on laadittu niin, että se on äärimmäisen vaikea ratkaista. Se muodostuu 256 neliönmuotoisesta palasta, jotka muodostavat 16×16 palan kokoisen neliön. Kussakin palassa on värillinen kuvio, jonka tulee sopia täysin viereisten palojen kuvioihin. Pelin sääntöjen mukaan rahapalkintoon oikeuttava ratkaisu tuli lähettää 31. joulukuuta 2008 mennessä, mutta kun kukaan ei ole onnistunut ratkaisemaan peliä siihen mennessä, aikaa jatkettiin vuoden 2010 loppuun. Kukaan ei kuitenkaan ollut saanut ratkaistua peliä siihenkään mennessä ja kahden miljoonan dollarin palkkio jäi lunastamatta.


title: Kemin kulttuurikeskus

text: Kemin kulttuurikeskus on Kemin kaupungin Sauvosaaren kaupunginosassa sijaitseva kulttuuritalo. Kulttuurikeskuksessa sijaitsevat Kemin kaupunginteatterin, kaupungin pääkirjaston, Kemin taidemuseon, Kivalo-opiston sekä musiikkiopiston tilat. Rakennuksessa oli myös Kemi-Tornion ammattikorkeakoulun tiloja vuoden 2007 loppuun asti. Vuonna 2008 kauppaopisto muutti rakennuksesta. Vuodesta 2009 tiloissa on toiminut Meri-Lapin musiikkiopisto. Kulttuurikeskuksessa on myös auditorio kokouksia ja puhetilaisuuksia varten. Rakennus rakennettiin kolmessa vaiheessa. Vuonna 1977 valmistuivat taidemuseon, työväenopiston ja kauppaoppilaitoksen tilat. Vuonna 1980 valmistuivat kaupunginteatteri sekä kauppaoppilaitoksen voimistelusali, ja lopulta vuonna 1990 saatiin tilat pääkirjastolle, auditoriolle sekä isommat tilat taidemuseolle. Vuosina 2012–2013 toteutettiin suuri remontti, jolloin nykyisen kirjaston tiloja pienennettiin ja vapautuvista tiloista tehtiin tilat Kemin historialliselle museolle, joka siirtyi kulttuurikeskukseen vuonna 2015.


title: Kemin kulttuurikeskus

text: Vuonna 2014 kulttuurikeskuksen ulkoseinälle asennettiin valotaideteos Pendulium.


title: Kemin kulttuurikeskus

text: Kulttuurikeskuksessa toimii myös Kemin kaupunginkirjasto. Lisäksi kirjastolla on kirjastoauto ja sivukirjasto Veitsiluodossa.


title: Kemin kulttuurikeskus

text: Kemin taidemuseo on Pohjois-Suomen vanhin taidemuseo. Se on aluetaidemuseo, jossa on esillä erityisesti Lapin kuvataidetta, minkä lisäksi museossa järjestetään kansainvälisiä näyttelyitä. Museon kokoelma sai alkunsa Ape Rantaniemen lahjoittamasta kokoelmasta vuonna 1947.


title: Painin maailmanmestaruuskilpailut 1987

text: Vuoden 1987 painin maailmanmestaruuskilpailut järjestettiin 19. elokuuta – 29. elokuuta 1987 Clermont-Ferrandissa, Ranskassa. Kisoissa painittiin sekä kreikkalais-roomalaista painia että vapaapainia kymmenessä painoluokassa.


title: Toivo (fregatti)

text: Fregatti Toivo on suurin Oulussa rakennetuista purjelaivoista.


title: Toivo (fregatti)

text: Fregatti (myöhemmin parkki) "Toivo" rakennettiin Toppilassa Kraakkulan veistämöllä vuosina 1869–1871 bostonilaisen William H. Varneyn piirustusten mukaan. Se rakennettiin puusta, ja pohja päällystettiin ensimmäisellä matkalla Englannissa kuparipeitteellä. "Toivo" laskettiin vesille 29. heinäkuuta 1871, ja neitsytmatkalleen Liverpooliin se lähti pari kuukautta vesillelaskun jälkeen kapteeninaan Henrik Wilhelm Snellman nuorempi.


title: Toivo (fregatti)

text: Kauppahuone J. W. Snellman G:son omisti "Toivon" vuosina 1871–1888. Noina vuosina "Toivo" teki matkoja muun muassa Hongkongiin, Setúbaliin, Surabayaan, Rio de Janeiroon ja Philadelphiaan. Vuonna 1888, kun alus oli Cardiffissa, se myytiin norjalaiselle laivanvarustajalle. Vakuutusyhtiö Lloyd’sin rekisteristä se poistettiin vuonna 1895.


title: Toivo (fregatti)

text: "Toivon" muistoksi on tehty Pohjois-Pohjanmaan museossa esillä oleva August Pullin rakentama pienoismalli. Tuiran kirkossa on Oulun Laivanpäällystöyhdistyksen naistoimikunnan 1990-luvun lopulla lahjoittama Einari Sorosen rakentama "Toivo"-kirkkolaiva.


title: Toivo (fregatti)

text: "Toivosta" on tehty alun perin pilkkaviisuksi tarkoitettu laulu, jonka kertoo karrikoidussa muodossa "Toivon" seilauksista nuoren (23 v.) päällikkönsä H. W. Snellmanin (Wille-herra) johdolla.


title: Karmarock

text: KarmaRock on Harjavallassa järjestettävä musiikkifestivaali. Sen perusti Maij' Karman Kauniit Kuvat (nykyisin Maj Karma) -yhtye vuonna 1992. Nykyisin festivaalista vastaa KarmaRock ry. Festivaali järjestetään vuosittain heinäkuun viimeisenä lauantaina Kokemäenjoen rannassa, noin kilometrin päässä Harjavallan keskustasta ja se on yhden päivän mittainen.


title: Karmarock

text: Vuosina 2015 ja 2016 festivaali luotti maineeseensa, eikä julkistanut esiintyjiä lainkaan ennakkoon. Festivaali jatkoi samalla linjalla myös vuonna 2017, mutta vain muutamaa päivää ennen tapahtumaa festivaaliorganisaatio julkaisi tiedotteen, jonka mukaan esiintyjät ja aikataulu oli vuodettu nettiin. Näin ollen organisaatio päätti julkistaa tasapuolisuuden nimissä esiintyjät myös itse.


title: Karmarock

text: Vuonna 2017 Maj Karma joutui ensimmäistä kertaa perumaan oman esiintymisensä Karmarockissa laulaja Herra Ylpön sairastapauksen vuoksi. Festivaalialueella on nähty myös Club Moon Maailman Pienin Yökerho (2000), Raimo Telttapään ja Party-Pasin Polkupyöräsimulaattori (2002), Turhan Infon Piste, Legolava (2004), sekoiluelementti (2005), elämänvaihesimulaattori (2006) ja J. Savolaisen rumpukaraoke (2018).


title: Aulis Rosendahl

text: Aulis Rosendahl (23. huhtikuuta 1937 Vahviala – 26. joulukuuta 2004 Phuket, Thaimaa) oli suomalainen näyttelijä, joka esiintyi teatterissa sekä lukuisissa elokuvissa ja televisiosarjoissa. Rosendahl tunnetaan erityisesti komediallisista rooleistaan.


title: Aulis Rosendahl

text: Rosendahlin televisiorooleja oli muun muassa kunnanvaltuuston puheenjohtaja Isä Aurinkoinen Jussi Niilekselän ohjaamassa ja Seppo Vesiluoman kirjoittamassa TV-sarjassa "Hyvien ihmisten kylä" (1993). Hänen tunnetuimpia elokuvaroolejaan olivat manageri Timo Koivusalon elokuvassa "Kulkuri ja joutsen" (1999) sekä isännöitsijän rooli Rauni Mollbergin epookki-elokuvassa "Ystävät, toverit" (1989). Rosendahl oli kiinnitettynä muun muassa Oulun kaupunginteatterissa sekä Tampereen teatterissa, jossa hän näytteli muun muassa yhtä pääosaa Mika Waltarin näytelmässä "Yövieras".


title: Aulis Rosendahl

text: Viimeiset vuotensa Tampereella asunut Rosendahl kuoli Intian valtameren tsunamissa Thaimaan Phuketissa 26. joulukuuta 2004. Oulun kaupunki piti hänelle muistokonsertin 11. huhtikuuta 2005.


title: Painin maailmanmestaruuskilpailut 1989

text: Vuoden 1989 painin maailmanmestaruuskilpailut järjestettiin 24. elokuuta – 3. syyskuuta 1989 Martignyssa, Sveitsissä. Kisoissa painittiin kreikkalais-roomalaista painia ja vapaapainia kymmenessä painoluokassa sekä naispainia yhdeksässä painoluokassa.


title: Kennet Andersson

text: Kennet Andersson (s. 6. lokakuuta 1967 Eskilstuna, Ruotsi) on ruotsalainen entinen jalkapalloilija.


title: Kennet Andersson

text: Andersson pelasi ammattilaisena IFK Eskilstunassa, IFK Göteborgissa, KV Mechelenissa, IFK Norrköpingissa, OSC Lillessä, SM Caenissa, AS Barissa, Bologna FC:ssä, SS Laziossa ja Fenerbahçessa. Andersson pelasi vuosina 1990–2000 Ruotsin jalkapallomaajoukkueessa. Hän pelasi 83 maaottelua, joissa hän teki 31 maalia. Ammattilaisuraan kuului yksi Turkin ja yksi Ruotsin mestaruus. Lisäksi hän oli mukana voittamassa MM-pronssia vuonna 1994.


title: Kaasuöljy

text: Kaasuöljy voi tarkoittaa


title: Virkavapaus

text: Virkavapaus on tilanne, jossa virkamies saa vapautuksen omasta virastaan, yleensä hoitaakseen toista virkaa. Osa valtion viroista ja tehtävistä on määräaikaisia, ja tällaiseen tehtävään tai virkaan nimetty saa automaattisesti virkavapauden aiemmasta niin sanotusta taustavirastaan, johon hän voi halutessaan palata määräajan päätyttyä.


title: Pirkkalan Jalkapalloklubi

text: Pirkkalan Jalkapalloklubi (PJK) on vuonna 1993 perustettu pirkkalalainen jalkapalloseura. Miesten edustusjoukkue pelaa kaudella 2018 Nelosta ja naisten edustus naisten Kolmosessa. Miesten kakkosjoukkue (PJK/2) pelaa Vitosessa. Lisäksi PJK:lla on 7–15-vuotiaiden juniorijoukkueet, tyttöjen ja poikien B-joukkueet ja KKI-35-ikämiesten joukkue. Seuralla on yhteensä yli 300 lisenssipelaajaa.


title: Pirkkalan Jalkapalloklubi

text: Futsalissa edustusjoukkue pelaa kaudella 2017–2018 Liigassa, PJK/2 Kakkosessa ja B-poikien joukkue piirinsarjassa. Naisten joukkue pelaa Ykköstä.


title: Pirkkalan Jalkapalloklubi

text: PJK järjestää vuosittain Pirkkalan alakoulujen välisen jalkapalloturnauksen ja harrastajien puulaakiturnauksen.


title: Pirkkalan Jalkapalloklubi

text: PJK:n naisten joukkue nousi kaudella 2007 Kakkoseen häviämättä kertaakaan 24 ottelussa Kolmosessa, Nelosessa ja Errea Cupissa. Miesten futsaljoukkue pääsi kaudella 2007–08 Suomen cupin välieriin, joissa hävisi hallinneelle mestarille Golden Futsal Teamille. Kaudella 2007–2008 edustusjoukkue pelasi Kakkosessa Tampereen piirissä, mutta nousi Ykköseen FC Lynxin luovuttua sarjapaikasta.


title: Pirkkalan Jalkapalloklubi

text: PJK:n nimekkäin entinen pelaaja lienee Miki Sipiläinen, joka pelasi seurassa kaudella 2008.


title: Pentti Louko

text: Pentti Louko (27. syyskuuta 1928 Vahviala – 22. tammikuuta 1998) oli suomalainen näyttelijä.


title: Pentti Louko

text: Louko näytteli sivuosia muun muassa Olli Soinion ("Raatimies Silvesterin sairaus" 1989, "Kadunlakaisijat" 1991, "Yötuuli", tv, 1992) Rauni Mollbergin ("Ystävät, toverit" 1989), Matti Ijäksen ("Kastematojen aika" 1985, "Räpsy ja Dolly eli Pariisi odottaa", 1990) sekä Matti Kuortin ("Kiljusen herrasväen uudet seikkailut" 1990) elokuvissa.


title: M/S Longstone

text: M/S Longstone () on englantilaisen Andrew Weir Ltd:n omistama rahtialus. Alus on rakennettu vuonna 2003 Flensburger Schiffsbau Ges. -nimisellä telakalla Flensburgissa, Saksassa. Kuollutta painoa aluksella on 13 300 tonnia ja jääluokitus on 1A eli alus pystyy useimmissa jääolosuhteissa kulkemaan yksin. "Longstone" on rekisteröity Yhdistyneen kuningaskunnan lipun alle ja sen kotisatama on maan pääkaupunki Lontoo.


title: M/S Longstone

text: Longstonen sisaraluksia ovat M/S Hurst Point, M/S Eddystone, M/S Beachy Head, M/S Anvil Point ja M/S Hartland Point.


title: M/S Longstone

text: 8. marraskuuta 2002 alus laskettiin vesille. 6. helmikuuta 2003 alus luovutettiin Andrew Weir Ltd:n omistukseen, joka rekisteröi aluksen Yhdistyneen kuningaskunnan lipun alle. Kotisatamaksi tuli Lontoo. Maaliskuun lopulla Transfennica vuokrasi aluksen liikenteeseensa reitille Lyypekki–Hanko–Paldiski. Vuoden 2009 alussa alus siirtyi Finnlinesin liikenteeseen.


title: Raid over Moscow

text: Raid over Moscow (lyhyemmin nimellä Raid joissakin maissa) on Access Softwaren kehittämä videopeli Atarin 8-bittisille tietokoneille sekä Commodore 64, Amstrad CPC, ZX Spectrum ja Apple II alustoille. Peli julkaistiin kylmän sodan aikaan vuonna 1985, ja sen aiheena oli suurvaltojen välinen konflikti.


title: Raid over Moscow

text: Suomessa "Raid over Moscow" aiheutti kohua kansanedustaja Ensio Laineen (skdl) tehtyä kirjallisen kysymyksen pelin soveliaisuudesta julkiseen levitykseen. Laineen ja muiden kyselyn allekirjoittaneiden mielestä peli vahingoitti ”naapuriystävyyttä ja lasten rauhankasvatustavoitteita”. Käyty keskustelu oli ensimmäinen tietokonepelistä noussut poliittinen kohu Suomessa. Saamansa julkisuuden ansiosta peli nousi myyntitilastojen kärkeen ja pysyi siellä syksyyn 1985 saakka.


title: Raid over Moscow

text: Ulkoministeriön salaisten muistioiden julkistamisen myötä on selvinnyt, että Neuvostoliitto pyrki diplomaattiensa välityksellä vaikuttamaan Suomen hallitukseen pelin kieltämiseksi. Se uhkasi kiinnittää asiaan myös vakavaa virallista huomiota, mikäli pelin mainostaminen ja myynti Suomessa jatkuisi. Tulkinnan mukaan peli oli sotapropagandaa avaruussodan puolesta. Aihe oli vuonna 1985 ajankohtainen Yhdysvaltain Tähtien sota -projektin takia. Neuvostoliiton suurlähetystön lähetystöneuvos Josif Kosatshevin mukaan pelistä "MikroBitti"-lehdessä julkaistu myönteinen arvio oli ”yksi räikeimpiä Neuvostoliiton vastaisia provokaatioita” sodanjälkeisessä Suomessa.


title: Maria Aro

text: Maria Rosalina Aro (s. 8. huhtikuuta 1942 Helsinki) on suomalainen näyttelijä.


title: Maria Aro

text: Jo neljävuotiaana näytellyt Aro on yksi Tampereen työväenteatterin monivuotisista näyttelijöistä vuodesta 1998 alkaen. Sitä ennen hän oli mukana monissa Raivoisat Ruusut -ryhmän tuotannoissa ja 1960-luvulla Suomen Kansallisteatterissa.


title: Maria Aro

text: Aro on näytellyt myös useissa televisiosarjoissa. Näitä ovat muun muassa Jussi Niilekselän ohjaama ja Anna-Leena Härkösen esikoisromaanin pohjalta dramatisoima "Häräntappoase" (1989) ja Jukka Mäkisen ohjaama "Hiljaista on" (2003) sekä Neil Hardwickin ohjaamat ja käsikirjoittamat "Reinikainen" (1982) ja "Sisko ja sen veli" (1985). Hänellä oli myös pieni osa Pekka Lepikön ohjaamassa ja käsikirjoittamassa menestyskomediassa "Kyllä isä osaa" (1994).


title: Maria Aro

text: Televisiosarjojen lisäksi Aro on näytellyt myös elokuvissa. Näitä ovat roolit Ralf Långbackan elokuvassa "Herra Puntila ja hänen renkinsä Matti" (1979) sekä Matti Ijäksen elokuvassa "Sokkotanssi" (1999). Lehmän vuosi -sarjassa Aro nähdään Sirkka Takalan roolissa.


title: Maria Aro

text: Maria Aron vanhemmat olivat teatterinjohtaja Matti Aro ja näyttelijä-ohjaaja Impi Aro.


title: Rajatieto

text: Rajatieto tarkoittaa mm. seuraavia:


title: Noisniemi

text: Noisniemi () on nykyisin Leningradin alueen Käkisalmen piirin Kuninkaanristin maalaiskuntaan kuuluva taajama Karjalankannaksella. Suomeen kuuluessaan Noisniemi oli Vuokselan kunnan itäosassa sijainnut kylä. Noisniemi sijaitsee Ison- ja Pikku-Vuoksen väliin työntyvän niemen kärjessä.


title: Noisniemi

text: Noisniemen pinnanmuodostus on melko ylevää. Varsinkin Ison-Vuoksen puoli on jyrkkärinteistä, kun taas Pikku-Vuoksen puoli on loivempi, lukuun ottamatta eräitä 30–40 metrin harjanteita. Ison Vuoksen puoleista rantaa peittää hiekkaranta, joka niemenkärjessä muodostaa jopa lentohiekka-alueita. Pikku Vuoksen puoleinen ranta on rikkonaisempi, pienine niemineen ja heinäisine lahtineen. Noisniemen pellot ja metsät ovat vähäkivisiä eikä peruskalliota ole näkyvissä. Parhaat pellot sijaitsivat Vuoksen laskun myötä syntyneillä ranta-alueilla.


title: Noisniemi

text: Suomeen kuuluessaan Noisniemen kylä käsitti virallisesti myös Vuoksen pohjoispuolella sijaitsevat Kottilan ja Kontulan, mutta yleensä ne katsottiin omiksi kylikseen. Varsinainen Noisniemi rajoittui pohjoisessa Vuoksen pohjoiseen laskuhaaraan eli Pikku-Vuokseen, jonka toisella rannalla sijaitsivat Kontulan, Räihärannan ja Kottilan kylät. Lännessä Noisniemen naapurina oli Päiväkiven kylä ja etelässä Vuoksi, jonka toisella rannalla oli Valkjärven kunta. Noisniemeen kuuluivat myös Pikku Vuoksessa olevat pienet Lauttasaaret.


title: Noisniemi

text: Noisniemen kylässä oli 1930-luvulla noin 60 taloa (Kontula ja Kottila pois lukien). Vuonna 1944 Noisniemessä (Kontula ja Kottila mukaan lukien) oli henkikirjojen mukaan 96 taloa ja 516 asukasta.


title: Noisniemi

text: Noisniemellä aloitti alakoulu vuonna 1923 ja yläkoulu 1929. Tätä ennen koululaiset kävivät koulua Vuoksen toisella puolella Räihärannassa. Noisniemen kansakoulu toimi vuokratiloissa vuoteen 1937 asti jolloin oma koulurakennus valmistui. Koulu oli toiminnassa myös jatkosodan aikana.


title: Noisniemi

text: Noisniemellä oli ennen sotia kolme kauppaa: Robert Hyyrysen, Johannes Eevan myymälät ja Tauno Käpin sivumyymälä. Noisniemellä toimi nuorisoseura ja kaksi marttakerhoa.


title: Noisniemi

text: Noisniemeläiset saivat elantonsa maa- ja metsätaloudesta. Maito jalostettiin joko kotona voiksi tai lähetettiin maidonmyyntiosuuskuntaan Pölläkkälään. Suurin maatila ja työnantaja oli Bernerin veljesten omistama Noisniemen hovi eli Kalmolan kartano. Kartanolla oli peltoviljelyn lisäksi laajaperäistä puutarha- ja kasvihuoneviljelyä. Kartanon puutarhassa oli muun muassa noin 2 000 omena-, päärynä- ja luumupuuta. Kotiteollisuuteen valmistettiin ajokaluja, kuten rekiä ja rattaita, joita vietiin aina Hämeeseen asti. Tärkeä sivuelinkeino oli kalastus. Noisniemellä toimi aikoinaan Viteleen Metsäliikkeen saha, mutta se lopetti toimintansa 1920-luvun loppupuolella.


title: Noisniemi

text: Noisniemestä johti maantie länteen Päiväkiven kylään. Räihärannan kylään Vuoksen toiselle puolelle kuljettiin Noisniemen lossilla. Viipurista Kiviniemeen kulkevat linja-autot kulkivat Noisniemen kautta. Vuoroja kulki 1930-luvulla useita vuorokaudessa.


title: Noisniemi

text: Noisniemen mainitaan ollen pakanuuden aikainen uhri- ja kalmistopaikka. Noisniemen nimi tarkoittaa Näätäniemeä ja se on vanhan kauppapaikan tunnus. Hyvin samantapainen nimi on vanhoissa venäläisissä asiakirjoissa esiintyvä Sobolino eli Soopelikylä. Vuosien 1323 ja 1595 rajankäyntien yhteydessä Noisniemessä pidettiin neuvotteluja. Ennen Vuokselan kunnan perustamista, vuonna 1914, Noisniemi kuului Sakkolan kuntaan.


title: Noisniemi

text: Talvisodassa Noisniemeä ei vallattu, mutta vuoden 1940 rauhansopimuksen mukaan se oli kuitenkin luovutettava. Väestö oli jo sodan aikana evakuoitu muualle Suomeen. Jatkosodassa alue vallattiin takaisin vuonna 1941 ja väestö pääsi palaamaan koteihinsa, mutta 1944 oli alue taas luovutettava ja väestö evakuoitava.


title: Heli Takala

text: Heli Takala (22. huhtikuuta 1970 Jyväskylä – 2. elokuuta 1998 Helsinki) oli suomalainen näyttelijä. Hän menehtyi vaikeaan sairauteen vain 28-vuotiaana.


title: Heli Takala

text: Takala kuului Q-teatteriin sen perustamisesta lähtien. Siellä hän näytteli Hamletin Ofeliaa ja muita merkittäviä rooleja.


title: Heli Takala

text: Takala näytteli muun muassa elokuvissa "Vaiennut kylä" (1997) ja "Eros ja Psykhe" (1998). Edellinen oli Kari Väänäsen ja jälkimmäinen puolestaan Timo Linnasalon ohjaama elokuva.


title: Selkupit

text: Selkupit eli ostjakkisamojedit on Venäjällä Siperiassa asuva samojedien ja Obin altaan aiemman väestön sulautumakansa, joka puhuu selkupin kieltä. Selkuppeja asuu Tomskin alueella, Krasnojarskin aluepiirissa, Jamalin Nenetsiassa ja Nenetsiassa. Selkkupeja on yhteensä muutama tuhat, joista puolet käyttää äidinkielenään selkuppia. Selkuppien pääelinkeino on lähellä asuvien itäisten hantien tavoin oravanmetsästys, mutta myös ketunmetsästystä ja kalastusta harjoitetaan.


title: Selkupit

text: Samojedit saapuivat ensimmäisellä vuosituhannella Sajanvuorilta. Joitain selkuppeja asui 1700-luvulla Taz- ja Turuhanjoella. Selkuppien geeneissä on eniten Y-kromosomin haplotyyppiä Q Aasiassa. Vielä enemmän tyyppiä Q on intiaaneilla.


title: Selkupit

text: Selkuppien kansalliseepos on nimeltään Itje ja se on julkaistu vuonna 1913. Vuonna 2004 Jarmo Alatalo julkaisi pääasiassa Kai Donnerin aineistoihin perustuvan selkupin sanakirjan.


title: Dragon Ball Z: Bojack Unbound

text: Dragon Ball Z: Bojack Unbound on yhdeksäs anime- ja mangasarja Dragon Ball Z:aan liittyvä elokuva.


title: Dragon Ball Z: Bojack Unbound

text:
Tarina sijoittuu Cell-saagan jälkeisiin tapahtumiin. Aiemmin Son Goku pelasti Maan Cellin itsetuhoräjäytykseltä. Hän siirsi itsensä ja Cellin Kaiôn-planeetalle ennen Cellin räjähdystä. Planeetan sisältä tulee todella vahva Galaksien piraattisoturi Bojack joukkionsa kanssa. Bojack ja hänen apulaisensa voittavat helposti muiden muassa Trunksin, Vegetan ja Piccolon.
Heidän jälkeensä vastaantulee Gohan, joka pärjää Bojackia vastaan hyvin, kunnes tämä ottaa hänet "syleilyynsä". Bojack yrittää rutistaa Gohanin, mutta Kaioon-planeetalla lasipallosta tilannetta seuraava Goku, raivostuu niin, että teleporttaa itsensä Bojackin lähelle ja lyö tätä, jolloin Gohan putoaa. Goku ottaa Gohanin kiinni, laittaa hänet turvallisesti maahan ja kertoo, että tämän pitäisi käyttää kaikki voimavaransa Bojackia vastaan. Tämän jälkeen Goku siirtyy takaisin Kaiôn-planeetalle. Gohan muuntautuu supersaiyalaistentoisen asteen muotoon ja voittaa sitten Bojackin lyömällä ensin tämän vatsan läpi. Sitten Bojack hyökkää energia-ammuksellaan ja Gohan ampuu kamehamehalla tätä takaisin.


title: Dead Zone

text: Dead Zone voi viitata muun muassa seuraaviin:


title: M/S Caroline Russ

text: M/S Caroline Russ () on saksalaisen Ernst Russin omistama ro-ro-rahtialus . Alus on rakennettu vuonna 1999 J.J. Sietaksen telakalla Hampurissa, Saksassa. Kuollutta painoa aluksella on 7 438 tonnia ja jääluokitus on 1A Super eli alus pystyy useimmissa jääolosuhteissa kulkemaan yksin. "Caroline Russ" on rekisteröity Antigua ja Barbudan lipun alle. Nykyisin Caroline Russilla operoi Transfennica.


title: M/S Caroline Russ

text: Caroline Russin sisaraluksia ovat M/S Seagard, M/S Elisabeth Russ, M/S Friedrich Russ, M/S Mistral, M/S Pauline Russ ja M/S Miranda.


title: M/S Caroline Russ

text: 26. kesäkuuta 1999 alus kastettiin ja 30. kesäkuuta se luovutettiin Ernst Russille. 12. heinäkuuta alus aikarahdattiin eli vuokrattiin Transfennican liikenteeseen reitille Hamina–Tilbury–Antwerpen.


title: Gates to Purgatory

text: Gates to Purgatory on saksalaisen heavy metal -yhtye Running Wildin esikoisalbumi. Se julkaistiin vuonna 1985. Albumin sanoitukset käsittelevät muun muassa Saatanaa ja Helvettiä.


title: Gates to Purgatory

text: Kappaleet:


title: Gates to Purgatory

text: Bonuskappaleet 9 ja 10 julkaistu 1988 CD-painoksella sekä joillakin vinyylipainoksilla. Alkuperäisjulkaisu "Victim of States Power" EP:llä 1984. EP on tunnettu myös nimellä "Walpurgis Night" EP.


title: Surviaissääsket

text: Surviaissääsket (Chironomidae) on sääskiin kuuluva hyönteisheimo. Siihen kuuluu tuhansia lajeja ja satoja sukuja, jotka jaetaan seitsemään alaheimoon


title: Surviaissääsket

text: Sääski munii veden pinnalle, josta munat vajoavat pohjaan. Nuoret toukat uivat vapaana vedessä, mutta vanhemmiten toukat kaivautuvat pohjaan ja koteloituvat siellä. Aikuiset yksilöt nousevat pinnalle ja lähtevät lentoon. Lapissa tähän elämänkiertoon voi mennä useampia vuosia.


title: Surviaissääsket

text: Surviaissääsken toukat ovat sopeutuneet kaikkia muita hyönteisiä paremmin erilaisiin vesiympäristöihin. Joidenkin lajien toukat elävät hyvin vähähappisessa ympäristössä. Niiden soluissa on runsaasti happea sitovaa hemoglobiinia, samaa ainetta kuin ihmisten punasoluissa. Tällaiset väriltään kirkkaanpunaiset toukat ovat monien kalalajien mieliruokaa, ja siksi ne ovat hyviä pilkkisyöttejä. Toukat syövät veden pohjalle laskeutunutta kuollutta eloperäistä ainetta. Surviaissääskien toukat ovat monien kalojen tärkeää ravintoa. Niitä käytetään myös kalastuksessa syötteinä.


title: Judith Haspel

text: Judith Deutsch-Haspel (18. elokuuta 1918 Wien – 20. marraskuuta 2004 Herzliya) oli itävaltalainen uimari. Hän oli 1930-luvun menestyksekkäimpiä naisuimareita Itävallassa. Hänen uimauransa Itävallassa päättyi, kun hän kieltäytyi kilpailemasta vuoden 1936 kesäolympialaisissa.


title: Judith Haspel

text: Juutalaisena lapsena Deutschilta evättiin osallistuminen useimpiin itävaltalaisiin urheiluseuroihin. Hän alkoi kilpailla SC Hakoah Wienin, juutalaisen urheiluseuran, riveissä. Deutsch osoittautui hyvin taitavaksi uimariksi, ja vuonna 1935 hänellä oli jo hallussaan jokainen vapaauinnin keskimatkan sekä pitkän matkan ennätys Itävallassa. Samana vuonna hänet valittiin Itävallan parhaaksi naisurheilijaksi ja edustamaan maataan vuoden 1936 kesäolympialaisiin Berliiniin.


title: Judith Haspel

text: Deutsch ei kuitenkaan suostunut osallistumaan Berliinin olympialaisiin. Yhdessä Ruth Langerin ja Lucie Goldnerin kanssa hän jättäytyi kisoista pois Natsi-Saksan juutalaisvainojen vuoksi. Poisjättäytyminen suututti Itävallan urheiluviranomaisia, ja Deutsch asetettiin kilpailukieltoon. Deutsch muutti Palestiinan, ja edusti siitä lähtien Israelia. Itävallan urheiluviranomaiset poistivat tästä suivaantuneina kaikki Deutschin ennätykset uintitilastoista.


title: Judith Haspel

text: Vuonna 1995 Itävallan parlamentti esitti anteeksipyynnön Deutschille ja poistatutti Deutschia vastaan tehdyt sanktiot. Vuoden 2004 dokumentissa "Muistoja uima-altaalta" ("Watermarks"), joka kertoo SC Hakoah Wienin naisuimajoukkueesta, Haspel muistelee uimauraansa. Dokumentin ilmestymisvuonna Haspel menehtyi 86-vuotiaana Herzliyassa, Israelissa.


title: Disturbia

text: Disturbia voi tarkoittaa ainakin seuraavia:


title: Kalevi Honkanen

text: Keijo Kalevi Honkanen (10. syyskuuta 1939 Kotka – 18. elokuuta 1988) oli suomalainen näyttelijä. Hänet muistetaan muun muassa Neil Hardwickin käsikirjoittamasta viihdesarjasta Reinikainen konstaapeli Mäyräsenä, Rintamäkeläisten Markkulana sekä Yle TV2-kanavan Pikku Kakkosesta tuttujen Karvakuonojen Rikuna hänen kuolemaansa asti.


title: Pertti Nättilä

text: Pertti ”Pepe” Nättilä (s. 1. helmikuuta 1934 Viipuri) on nykyään eläkkeellä oleva Yleisradion TV2:n lastentoimituksen päällikkö. Hänet muistetaan parhaiten TV2:n Pikku Kakkosesta tutuksi tulleen Ransu Karvakuonon henkilökohtaisena avustajana vuodesta 1978 lähtien. Lisäksi hän on näytellyt ja ohjannut televisiosarjoja kuten Rintamäkeläisiä ja Heikkiä ja Kaijaa. Hänen poikansa Teppo Nättilä toimittaa musiikkiohjelmia Yle Radio Suomessa.


title: Pertti Nättilä

text: Ennen pitkää uraansa Yleisradiossa Nättilä toimi ammattivalokuvaajana Suomen Trikoossa. Hän vastasi tuolloin yhtiön mainosvalokuvien lisäksi tehdasmiljöiden kuvaamisesta. Televisiouran hän aloitti 1959 Tamvisiossa, joka toimi talkoopohjalta ennen kuin Yleisradio osti televisiotoiminnan ja perusti tuotantoyksikön Tampereen Ristimäkeen. Hän eteni Tamvision ohjelmapäälliköksi 1962 ja sitten TV2:n apulaistuotantopäälliköksi ja viihde-, lasten- ja nuortenohjelmien toimitusten päälliköksi .


title: Susan Silo

text: Susan Silo (s. 27. heinäkuuta 1942 New York, New York) on yhdysvaltalainen näyttelijä, joka tunnetaan paremmin äänirooleistaan.


title: Susan Silo

text: Silo aloitti näyttelemisen Land 0' Lakes Margarine mainoksissa, jossa hän puhui puhuvalle lehmälle. Tätä hän teki yhteensä 10 vuotta kunnes pääsi televisiouralle. Silo on esiintynyt urallaan enimmäkseen televisiosarjoissa kuten The Jack Benny Program, Alfred Hitchcock esittää, Bonanza, Batman ja Enkeli maantiellä. Vuoden 1974 lähtien hän on tehnyt äänirooleja televisioon ja myöhemmin myös videopeleihin. Silo on lainannut ääntään animaatioihin kuten Smurffit, Kapteeni Planeetta, Varjoankka, Pilipalipilotit, Wizard of Oz, Pac Man, Karvinen, Robotix, The Tick, James Bond Junior, Ville Vallaton, Paluu tulevaisuuteen, Addam’s Family, Prätkähiiret, Felix, Xiaolin Showdown ja Robot Chicken.


title: Airport Express (MTR)

text: Airport Express on yksi kymmenestä Hongkongin metron (MTR) linjasta. Linja yhdistää Hongkongin keskustan ja Hongkongin kansainvälisen lentoaseman kulkien Hong Kongin asemalta Central and Western Districtissä läpi West Kowloonin ja Uusien territorioiden AsiaWorld-Expo -asemalle.


title: Airport Express (MTR)

text: Muista Hongkongin metrolinjoista poiketen Airport Expressiä ei käytetä pääsääntöisesti työmatkaliikenteeseen vaan matkustamiseen lentoasemalle (Airport Station) sekä AsiaWorld-Expoon (AsiaWorld-Expo Station). Airport Express ei ole osa MTR:n matkalippujärjestelmää, linjan matkaliput maksavat reilusti enemmän verrattuna muihin linjoihin.


title: DualDisc

text: DualDisc on kaksipuolinen optinen tallennusväline, jonka toisella puolella on CD-ääniraitoja ja toisella DVD. DualDiscin oli tarkoitus jossain määrin korvata tavalliset CD:t, mutta yritys kuitenkin epäonnistui. Sen suurimpana kilpailijana pidetään Super Audio CD -levyä.


title: DualDisc

text: DualDisc on kaksipuolinen optinen levy, jonka kehittivät yhdessä EMI Music, Universal Music Group, Sony/BMG Music Entertainment, Warner Music Group sekä 5.1 Entertainment Group ja josta huolehtii nykyään Recording Industry Association of America (RIAA). Se sisältää CD-levyn tyyppisen kerroksen, mutta ei käytä Red Book CD Specifications -määritelmiä. Toisella puolella on standardi DVD-kerros, joten levy muistuttaa melkein DVD Plus -levyä, jonka kehitti ja patentoi Euroopassa Dieter Dierks.


title: DualDisc

text: DualDisc ilmestyi ensimmäiseksi Yhdysvalloissa maaliskuussa 2004 edellä mainittujen musiikkialan vaikuttajien markkinointikokeiluna. 13 nimikettä sisältänyttä testiä pidettiin onnistuneena, sillä 82 % osallistujista piti käyttökokemusta hyvänä tai erinomaisena. Lisäksi 90 % vastasi suosittelevansa DualDisc-levyjä ystävilleen. DualDisc julkaistiin vuotta myöhemmin helmikuussa 2005 Yhdysvalloissa, ja saman vuoden loppuun mennessä niitä oli myyty yli 2 miljoonaa lähes 200 eri nimikkeellä.


title: DualDisc

text: DualDisc perustuu kaksipuoliseen DVD-teknologiaan, kuten DVD-10, DVD-14 ja DVD-18 sillä erotuksella, että levyn toisella puolella on DVD-kerroksen sijasta CD. Kiekko valmistetaan juottamalla standardi 0,6 mm paksuinen, 4,7 gigatavun DVD 0,9 mm paksuiseen 60 minuutin tai 525 megatavun CD-kerrokseen. Tällä saavutetaan 1,5 mm kokonaispaksuinen hybridilevy. Haasteena suunnittelijoille oli saavuttaa tarpeeksi ohut levy, joka mahtuisi standardisoittimeen, mutta jonka CD-puoli ei olisi liian ohut, jotta sitä lukeva lasersäde pystyisi lukemaan levyä. DVD Plus -levyssä suuri kokonaispaksuus aiheutti ongelmia, kun taas DualDisc-levyllä ongelmallinen on ohennettu CD-kerros. Red Book -määritelmien vastainen alle 1,1 mm paksu kerros voi aiheuttaa CD-soittimessa palloaberraatioilmiön, jolloin palautuva säde sumentuu. Tätä korjattiin tekemällä CD-puolen biteistä standardia suurikokoisempia, mikä helpottaa lukemista. Toisaalta tämä vähensi ensimmäisissä versioissa levyn maksipituuden 74 minuutista 60 minuuttiin, mikä näyttää korjaantuneen nykyisissä versiossa.


title: DualDisc

text: Epästandardista koosta ja ominaisuuksista johtuen osa elektroniikan valmistajista, kuten Lexicon, Marantz, Mark Levinson, Onkyo, Panasonic, Pioneer, ja Sony (sekä Computer Entertainment ja Electronics divisions) ovat julkaisseet tiedotteita, joissa kuluttajia varoitetaan DualDisc-levyjen soittamisesta mahdollisesti aiheutuvista ongelmista.


title: DualDisc

text: DVD Plus -spesifikaation kehittäjän Dieter Dierksin mukaan DualDisc on eurooppalaisten patenttien vastainen. Tämä viivytti Euroopan-julkistusta loppuvuoteen 2005, jolloin ensimmäisenä brittiartistina DualDisc-levyn julkaisi Sony BMG:n Will Young.


title: DualDisc

text: Alla ovat ensimmäiset testimarkkinoinnissa olleet DualDisc-nimikkeet, joista osaa ei ole enää saatavilla.


title: Vedamatematiikka

text: Vedamatematiikka on kokoelma pikalaskemisen sääntöjä. Se perustuu 16 sutraan ja 13 upa-sūtraan eli seurauslauseeseen, joiden väitetään kattavan koko matematiikan. Ne esitti 1900-vuosisadan alussa hinduoppinut ja matemaatikko Jagadguru Swami Sri Bharati Krishna Tirthaji Maharaja.


title: Vedamatematiikka

text: Sūtrien nimien suomennokset on tehty englanninkielisistä nimistä.Upa-sūtrat ovat seurauksia tai edistyneitä sovelluksia sūtrista.Sūtrat ja upa-sūtrat ovat oleellisesti muistisääntöjä ja laskuteknisiä ohjeita, joiden tarkoitus on helpottaa ja nopeuttaa käytännön laskemista. Siksi ne ymmärtää parhaiten esimerkkien avulla.


title: Vedamatematiikka

text: Sūtra EKĀDHIKENA PŪRVEŅA eli suomeksi "Yhtä suuremmalla kuin edellinen" on jako- ja kertolaskuun liittyvä laskutekninen ohje. Sillä on kaksi sovellusta.


title: Vedamatematiikka

text: Lasketaan 25².


title: Vedamatematiikka

text: Luku on 25. Viimeinen numero on siis 5 ja edellinen on 2. Nyt "Yhtä suuremmalla kuin edellinen" tarkoittaa lukua 2+1=3. Nyt kerrotaan "edellinen" numero (2) "yhtä suuremmalla" (3). Näin saadaan tulon vasen puoli: 2 * 3 = 6. Tulon oikea puoli on 5² = 25.


title: Vedamatematiikka

text:
Siis 25² = 2 X 3 / 25 = 625.
Samoin,


title: Vedamatematiikka

text: 35²= 3 X (3+1) /25 = 3 X 4/ 25 = 1225;


title: Vedamatematiikka

text: 105²= 10 X 11/25 = 11025;


title: Vedamatematiikka

text: Käytetään kaavaa (ax + b)² = a²x² + 2abx + b².


title: Vedamatematiikka

text: Sijoitetaan kaavaan x = 10 ja b = 5. Tällöin


title: Vedamatematiikka

text: Nyt tulon vasen puoli on a(a + 1) ja oikea puoli 25. M.O.T.


title: Vedamatematiikka

text: "Yhtä suuremmalla kuin edellinen" -sutran avulla voidaan laskea helposti muotoa 1/a9, missä a on luonnollinen luku, olevien murtolukujen desimaalikehitelmät. Tämä voidaan tehdä sekä jakamalla että kertomalla. Tässä esitellään jakolasku .


title: Vedamatematiikka

text: Esimerkissämme nimittäjä on 19, joten on purva ("edellinen") 1 ja yhtä suurempi on 1+1=2.


title: Vedamatematiikka

text: Sovelletaan sutraa tässä kontekstissa. Sovitaan lisäksi merkinnästä a;b, jossa a tarkoittaa osamäärää ja b jakojäännöstä.


title: Vedamatematiikka

text: Askel 1: Jaa 1 luvulla 20, eli 1:20 = 0;1. Saadaan 0.0.


title: Vedamatematiikka

text: Askel 2: 10:2=5;0. Saadaan 0,05.


title: Vedamatematiikka

text: Askel 3: 5:2 = 2;1. Saadaan 0,052.


title: Vedamatematiikka

text: Askel 4: 12:2 = 6;0. Saadaan 0,0526.


title: Vedamatematiikka

text: Askel 5: 6:2 = 3;0. Saadaan 0,05263.


title: Vedamatematiikka

text: Askel 6: 3:2 = 1;1. Saadaan 0,052631.


title: Vedamatematiikka

text: Askel 7: 11:2 = 5;1. Saadaan 0,0526315.


title: Vedamatematiikka

text: Askel 8: 15:2 = 7;1. Saadaan 0,05263157.


title: Vedamatematiikka

text: Askel 9: 17:2 = 8;1. Saadaan 0,052631578.


title: Vedamatematiikka

text: Askel 10: 18:2 = 9;0. Saadaan 0,0526315789.


title: Vedamatematiikka

text: Askel 11: 9:2 = 4;1. Saadaan 0,05263157894.


title: Vedamatematiikka

text: Askel 12: 14:2 = 7;0. Saadaan 0,052631578947.


title: Vedamatematiikka

text: Askel 13: 7:2 = 3;1. Saadaan 0,0526315789473.


title: Vedamatematiikka

text: Askel 14: 13:2 = 6;1. Saadaan 0,05263157894736.


title: Vedamatematiikka

text: Askel 15: 16:2 = 8;0. Saadaan 0,052631578947368.


title: Vedamatematiikka

text: Askel 16: 8:2 = 4;0. Saadaan 0,0526315789473684.


title: Vedamatematiikka

text: Askel 17: 4:2 = 2;0. Saadaan 0,05263157894736842.


title: Vedamatematiikka

text:
Askel 18: 2:2 = 1;0. Saadaan 0,052631578947368421.
Algoritmin suoritus voidaan keskeyttää tähän, koska seuraavaksi suoritetaan 1:2, jolloin ollaan taas askeleessa 1. Vastaus on siis
formula_1.


title: Vedamatematiikka

text: Huomataan myös, että vastaus voidaan lukea helposti askelien osamääristä: 0,5,2,6, jne.


title: Tilkkutäkki (kokoelmalevysarja)

text: Tilkkutäkki on kokoelmalevysarja, johon on koottu rippikoululauluja tunnettujen suomalaisten muusikoiden esittäminä. Sen ensimmäinen osa julkaistiin vuonna 2005, ja se nousi Suomen virallisen listan ensimmäiselle sijalle. Toinen osa "Tilkkutäkki 2" julkaistiin vuonna 2006, virallisen albumilistan toiselle sijalle. Samana vuonna julkaistu "Tilkkutäkki 3" ylsi virallisen listan sijalle 6. Vuonna 2007 julkaistu Joulutilkkutäkki ylsi sijalle 24.


title: Pieni Suuri Seikkailu

text: Pieni Suuri Seikkailu on suomalainen yhtye Porista, joka tekee lapsille suunnattua musiikkia. Yhtyeen kappaleilla on usein uskonnollinen sanoma.


title: Pieni Suuri Seikkailu

text: Yhtyeeltä ilmestyi vuonna 2008 levy Sirkus. Yhtye on tehnyt myös Ipanamessu-levyn yhteistyössä Lasse Heikkilän kanssa. Tällä hetkellä Pieni Suuri Seikkailu tekee noin 200 keikkaa vuodessa.


title: Virgin Records

text: Virgin Records on brittiläinen levy-yhtiö, jonka Richard Branson ja Nik Powell perustivat 1972. Se kasvoi 1970- ja 1980-lukujen mittaan maailman suurimmaksi yksityisomisteiseksi levy-yhtiöksi. Vuonna 1992 Branson myi Virgin Recordsin Thorn EMI:lle rahoittaakseen lentoyhtiötään Virgin Atlantic. Vuonna 2006 yhtiö fuusioitui levy-yhtiö Capitol Recordsin kanssa, jolloin ne muodostivat Capitol Music Groupin.


title: Virgin Records

text: Levy-yhtiön ensimmäinen julkaisu oli Mike Oldfieldin "Tubular Bells" vuonna 1973, jonka yllättävän hyvä suosio laittoi yhtiön erinomaiseen alkuun. Muita alkuvaiheiden artisteja Virginillä olivat saksalaiset Faust ja Tangerine Dream, ranskalainen Gong ja brittiläinen Henry Cow. Progressiivisen rockin kysynnän hiipuessa 1970-luvun jälkipuoliskolla Virgin Records yritti kiinnittää talliinsa muun muassa The Rolling Stonesia ja David Bowiea, mutta yhtiön solmittua vuonna 1977 levytyssopimuksen Sex Pistolsin kanssa siitä muodostui uuden aallon yksi huomattavimmista levy-yhtiöistä.


title: Virgin Records

text: 1980-luvulla Virgin Recordsille levyttäneitä artisteja olivat Phil Collins, Culture Club, Human League ja Simple Minds. Vuonna 1987 yhtiö laajeni Yhdysvaltoihin perustettuaan tytäryhtiön "Virgin Records America". Sille levyttivät muiden muassa Paula Abdul ja Steve Winwood, mutta ei kyennyt Pohjois-Amerikan markkinoilla kilpailemaan kannattavasti.


title: Virgin Records

text: EMI:n omistuksessa yhtiö jatkoi menestystään solmimalla levytyssopimuksia sekä uusien että jo vakiintuneiden artistien kanssa, kuten Janet Jackson, Meat Loaf, George Michael, Korn, The Rolling Stones, The Smashing Pumpkins ja Spice Girls.


title: Virgin Records

text: Vuonna 1976 yhtiö perusti Lontoon Oxford Streetille oman levykaupan, josta nopeasti laajeni 40 myymälää ympäri maailmaa käsittänyt Virgin Megastore -ketju. 1990-luvun taitteessa sen brittitoiminnot myytiin W. H. Smithille, ja myös muualla maailmassa liikkeitä myytiin etenkin 2000-vuosikymmenellä kilpailijoille tai toimivalle johdolle tai lopetettiin. Alun perinkään niistä kaikki eivät olleet Virginin omistamia, vaan muun muassa franchising-lisensoituja. Nykyisin Virgin Megastoreja on 2010-luvun lopulla yhä Lähi-idässä ja Pohjois-Afrikassa, yhteensä nelisenkymmentä.


title: David Arquette

text: David James Arquette (s. 8. syyskuuta 1971 Winchester, Virginia, Yhdysvallat) on yhdysvaltalainen näyttelijä ja entinen showpainija, joka on esiintynyt muun muassa "Scream"-trilogiassa ja elokuvassa "Pakko olla in".


title: David Arquette

text: Arquettella on tytär Coco Riley Arquette avioliitosta Courteney Coxin kanssa. Courteney Cox ja David Arquette vahvistivat eronsa 12. lokakuuta 2010. Pari oli asunut jo sitä ennen jonkin aikaa erillään. Arquetten sisarukset Rosanna, Alexis, Richmond ja Patricia Arquette ovat myös näyttelijöitä.


title: Bresenhamin algoritmi

text: Tietojenkäsittelytieteessä Bresenhamin algoritmi on tehokas tapa rasteroida jana eli piirtää viiva kuvaruudulle. Bresenhamin algoritmiksi kutsutaan kaikkia jananpiirtoalgoritmeja, jotka muistuttavat toiminnaltaan alkuperäistä algoritmia.


title: Bresenhamin algoritmi

text: Piirtämisen lisäksi janan rasterointi soveltuu muun muassa näkyvyyden ja etenemisen mallintamiseen sekä rasterikuvien ja geometristen muotojen välisten törmäysten havaitsemiseen.


title: Bresenhamin algoritmi

text: Pelkkien kokonaislukujen käyttö ja sen tuoma numeerinen vakaus erottavat Bresenhamin edukseen muista vastaavista algoritmeista. Sitä voidaan pitää grafiikkaohjelmoinnin alkeisoperaationa.


title: Bresenhamin algoritmi

text: Bresenhamin algoritmi iteroi janan "x"- ja "y"-komponenteista pidempää ("leveyskomponenttia") ja korottaa sopivin välein piirtokorkeutta. Sopiva väli ei ole kokonaisluku, joten murtolukua simuloidaan virhemuuttujan avulla. Esimerkissä joka iteraation yhteydessä virhemuuttujaa kasvatetaan korkeuden verran; arvon ylitettyä leveyden piirtokorkeutta nostetaan yhdellä, ja muuttuja palautetaan vähentämällä siitä leveys. On muitakin tapoja toteuttaa virhemuuttuja.


title: Bresenhamin algoritmi

text: Seuraava pseudokoodi toteuttaa ydinosan Bresenhamin algoritmista. Olkoon "s"-akseli "leveysakseli" eli joko "x"- tai "y"-akseli riippuen siitä, kumpaan akseliin verrattuna jana on loivempi; "t"-akseli on puolestaan "korkeusakseli". Tarkemmin ilmaistuna valitaan akselit niin, että jana on suoralla "t" = "k" "s" + "b", missä "k" ≤ 1.


title: Bresenhamin algoritmi

text:
Seuraavat muuttujat oletetaan lasketuiksi:
 if "t" < "t"


title: Bresenhamin algoritmi

text: Virhemuuttuja asetetaan aluksi puoliväliin, jotta lopputulos olisi symmetrinen: ilman sitä esimerkiksi jana (0,0) → (100,1) voisi näyttää hieman vääristyneeltä.


title: Bresenhamin algoritmi

text: Koordinaatit kuvaavat kuvapisteiden keskikohtia, ei reunoja: Jana (0,0) → (1,1) ei tarkoita janaa yhden kuvapisteen kulmasta kulmaan, vaan janaa kuvapisteen keskustasta toiseen.


title: Bresenhamin algoritmi

text: Toteutusta voidaan optimoida esimerkiksi laskemalla virhemuuttuja hieman eri tavalla, jolloin silmukassa voidaan käyttää nopeaa kahdella kertomista.


title: Strausberg

text: Strausberg on pieni saksalainen kaupunki Brandenburgin osavaltiossa noin 30 km Berliinistä itään ja 30 km:n päässä Puolan rajasta. Kaupungissa on arviolta 26 213 asukasta (vuonna 2015) ja sen pinta-ala on 67,95 neliökilometriä.


title: Arara

text: Arara on kunta Paraíbassa, Brasiliassa. Sen asukasluku on 12 920 (2007) ja pinta-ala 89 km². Kaupunkia johtaa José Ernesto dos Santos.


title: Santiago Pérez

text: Santiago "Santi" Pérez (s. 5. elokuuta 1977 Grado, Asturia, Espanja) on espanjalainen ammattilaismaantiepyöräilijä. Pérezin suurin saavutus on ollut toinen sija vuoden 2004 Espanjan ympäriajossa, jonka jälkeen hän kuitenkin jäi kiinni veritankkauksesta ja sai kahden vuoden kilpailukiellon.


title: Santiago Pérez

text: Santiago Pérez Fernández syntyi Vega de Peridiellon kylässä, Asturian maakunnassa. Amatöörinä hän kilpaili asturialaisessa Caja Rural -joukkueessa. Voitettuaan etapin Navarran ympäriajossa 2001 siirtyi hän portugalilaiseen Barbot-Torrie-joukkueeseen, jonka väreissä hän voitti etapin saman vuoden Portugalin ympäriajossa. Seuraavana vuonna hän siirtyi espanjalaiseen, luokkaa kovempaa olevaan Comunitat Valenciana - Kelmeen. Tour de Romandiella Pérez sijoittui kokonaiskilpailussa neljänneksi, mutta Italian ympäriajossa hän kaatui 8. etapilla ja kallonmurtuma päätti koko kauden siihen.


title: Santiago Pérez

text: Kaudeksi 2003 Álvaro Pino kiinnitti hänet sveitsiläiseen Phonakiin. Ensimmäinen kausi oli rikkonainen, mutta vuonna 2004 hän löi läpi sijoittumalla toiseksi Espanjan ympäriajossa, häviten vain puoli minuuttia voittaja Roberto Herasille. 30. lokakuuta kansainvälinen pyöräilyliitto kuitenkin ilmoitti että Pérezin 5. lokakuuta Sveitsissä antamasta verinäytteestä on löytynyt merkkejä veritankkauksesta. Phonak irtisanoi sopimuksen ja UCI antoi Pérezille kahden vuoden kilpailukiellon. Pérez kiisti syyllisyytensä. Kärsittyään kilpailukieltonsa hän on ajoi alemman tason ammattilaisjoukkueissa, ja lopetti uransa 2011.


title: Haimar Zubeldia

text: Haimar Zubeldia Agirre (s. 1. huhtikuuta 1977 Usurbil, Baskimaa) on espanjalainen maantiepyöräilijä, joka kilpaili ammattilaisena 1998–2017. Vuosina 1998–2008 hän ajoi Euskaltel-Euskadi-joukkueessa, 2009 Astana-tallissa, 2010–2011 Team RadioShackissa ja 2012–2017 Trek-Segafredossa.


title: Haimar Zubeldia

text: Vuonna 2000 Zubeldia voitti Bicicleta Vasca -kilpailun oltuaan lisäksi paras aika-ajoetapilla. Samana vuonna hän sijoittui Dauphiné Libéréssä toiseksi Tyler Hamiltonin jälkeen sekä Espanjan ympäriajossa kymmenenneksi. Vuonna 2002 hän oli Dauphiné Libéréssä neljäs ja voitti nuorten kilpailun. Espanjan ympäriajossa hän sijoittui tuona vuonna yhdenneksitoista oltuaan viidennellä etapilla kolmas ja 11. osuudella toinen.


title: Haimar Zubeldia

text: Zubeldia sijoittui vuoden 2003 Ranskan ympäriajossa viidenneksi parhaiden etappisijoitusten oltua prologin ja 13. osuuden kolmostilat. Murcian ympäriajossa hän sijoittui kolmanneksi. Seuraavana vuonna hän oli Asturian ympäriajossa kolmas sekä vuonna 2005 Clásica de San Sebastiánissa seitsemäs ja Ranskan ympäriajossa viidestoista. Vuoden 2006 Tour de Francessa Zubeldia päätyi yhdeksänneksi.


title: Haimar Zubeldia

text: Vuoden 2007 Ranskan ympäriajossa Zubeldia nousi ennen viimeistä ajojaksoa seitsemänneksi oltuaan 15. osuudella kolmas Aleksandr Vinokurovin ja Kim Kirchenin jälkeen. Astanan vedettyä Vinokurovin doping-käryn jälkeen kaikki ajajansa, mukaan lukien Andreas Klöden, pois kilpailusta ja Rabobankin hyllytettyä Michael Rasmussenin Zubeldia nousi lopulliselle sijalleen, viidenneksi.


title: Haimar Zubeldia

text: Zubeldia sijoittui vuonna 2008 kuudenneksi Katalonian ympäriajossa ja viidenneksi Dauphiné Libéréssä. Vuonna 2009 hän sijoittui Katalonian ympäriajossa kolmanneksi ja Espanjan ympäriajossa neljänneksitoista. Vuonna 2010 hän voitti Tour de l'Ain -ajon prologin ja kokonaiskilpailun sekä oli neljäs Clásica de San Sebastián -kilpailussa. Ranskan ympäriajossa 2011 hän sijoittui 15:nneksi, seuraavana vuonna kuudenneksi ja 2014 kahdeksanneksi. Hän oli Espanjan ympäriajossa 2015 toinen 18. etapilla. Seuraavan vuoden Espanjan ympäriajossa hän sijoittui 19:nneksi.


title: Jesús de Polanco

text: Jesús Polanco Gutiérrez, yleensä Jesús de Polanco (7. marraskuuta 1929 – 21. huhtikuuta 2007) oli espanjalainen liikemies, sanomalehtiä ja televisio- ja radiokanavia omistavan Grupo PRISA:n suurin omistaja. Espanjalaiset pititvät häntä keskeisenä hahmona uuden vapaan lehdistön luomisessa Francon jälkeisessä demokratisoitumisprosessissa.


title: Jesús de Polanco

text: Polanco perusti vuonna 1976, vuosi Francon kuoleman jälkeen, El Paísin, josta tuli Espanjan luetuin sanomalehti. PRISA, josta Polancolla oli 64 %, hallitsi lehden lisäksi Cuatro-kanavaa. PRISAlla oli monopoli Espanjaan suuntautuvissa satelliittilähetyksissä (Digital+) ja se sai myös marraskuussa 2005 aloittaneen analogisen Cuatron oikeudet.


title: Jesús de Polanco

text: Polanco oli Forbesin maailman rikkaimpien luettelossa sijalla 287 noin kolmen miljardin omaisuudellaan.


title: Jesús de Polanco

text: Hän oli läheisissä väleissä Espanjan sosialistipuolueen kanssa ja Kansanpuolue boikotoi ajoittain hänen kanaviaan.


title: Jesús de Polanco

text: Polanco oli kaksi kertaa naimisissa ja hänellä oli neljä lasta. Hänen poikansa Ignacio Polanco Moreno jatkaa isänsä liiketoimintaa.


title: Kreusa

text: Kreusa (, "hallitsijatar") viittaa kreikkalaisessa mytologiassa usempaan eri henkilöön.


title: Kreusa

text: Kreusa oli Korintin kuninkaan Kreonin tytär. Kreikkalaiset runoilijat tuntevat hänet myös nimellä Glauke.


title: Kreusa

text: Kreon antoi tyttärensä Iasonille puolisoksi kymmenen vuotta sen jälkeen, kun tämä ja Medeia olivat asettuneet Korinttiin maanpakoon karkottamisensa jälkeen. Iason suostui ja erosi Medeiasta, joka puolestaan katkeroitui miehensä kiittämättömyydestä – Medeia oli aikanaan rakastuttuaan Iasoniin pelastanut tämän hengen useampaan kertaan, ja Iason oli vannonut ottavansa hänet mukaansa ja vaimokseen. Niin Medeia kostaakseen lähetti Kreusalle myrkkyyn kastetun vaatteen häälahjaksi, ja morsiamen puettua sen päälleen, puku tarttuikin hänen ihoonsa kiinni roihahtaen tuleen. Glauke hyppäsi lähteeseen, joka sai hänen mukaansa nimen Glauken lähde. Kreon yritti pelastaa tyttärensä, mutta sai liekeistä myös itse surmansa.


title: Kreusa

text: Kreusa oli Erekhtheuksen, Ateenan kuninkaan, ja Praksithean nuorin kuudesta tyttärestä. Hän synnytti miehelleen Ksuthokselle Akhaioksen ja Ionin.


title: Kreusa

text: Apollodoros kertoo, kuinka sodan sytyttyä Eleusiksen ja Ateenan välillä, Erekhtheus kysyi neuvoa oraakkelilta, kuinka Ateena voisi olla voitokas. Saatuaan neuvon tappaa yksi tyttäristään hän tappoi nuorimmaisen, jolloin loput tyttäristä kuolivat oman kätensä kautta luvattuaan kuolla yhdessä.


title: Kreusa

text: Euripideen versiossa ainoastaan Kreusa nuorimmaisena puolestaan säästetään, koska hän oli tapahtuma-aikaan vasta sylilapsi. Ainoastaan tässä lähteessä hänen kerrotaan saaneen Ionin Apollonin kanssa, ja toisaalta Doroksen Ksuthoksen kanssa, kun muut lähteet sijoittavat Ionin Ksuthoksen pojaksi ja Doroksen tämän veljeksi.


title: Kreusa

text: Kreusa oli Gaian tytär, najadi, jonka lemmenseikkailusta jokijumala Peneioksen kanssa syntyi Hypseus ja Stilbe.


title: Kreusa

text: Kreusa oli Priamoksen tytär ja Aineiaan vaimo. Vergiliuksen "Aeneis"-eepoksessa kerrotaan hänen kuolleen paetessaan Troijasta kreikkalaisten hävittäessä kaupunkia.


title: Disneyn klassikkopiirretyt

text: Disneyn ensimmäiset piirretyt nimeltä "Laugh-o-Grams" julkaistiin vuonna 1922. "Alice Comedies" -sarjaa julkaistiin vuosina 1924–1927. Kun näiden suosio loppui, julkaistiin uusi sarja "Oswald the Lucky Rabbit". Mikki Hiiren ensiesiintyminen tapahtui vuonna 1928 piirretyssä Plane Crazy. Ensimmäinen menestys oli Höyrylaiva Ville, joka julkaistiin 1928. Klassikkopiirrettyjä esitetään mm. ohjelmissa Mikin klubi ja Akun tehdas.


title: Disneyn klassikkopiirretyt

text: Klassikkopiirretyissä seikkailevat muiden muassa Aku Ankka, Hessu Hopo, Mikki Hiiri, Pluto, Mortimer Hiiri, Tupu, Hupu ja Lupu sekä Tiku ja Taku.


title: Turuhan

text: Turuhan () on Jenisein vasen sivujoki Krasnojarskin aluepiirissä Siperiassa. Joen pituus on 639 kilometriä, ja se on purjehduskelpoinen 270 kilometrin matkan. Turuhan jäätyy lokakuussa ja pysyy jäässä toukokuuhun loppuun tai kesäkuun alkuun asti.


title: Hinthaara

text: Hinthaara () on kylä ja taajama Porvoossa entisen Porvoon maalaiskunnan alueella. Hinthaaran taajamassa oli vuoden 2011 lopussa 852 asukasta, ja kylässä on runsaat tuhat asukasta.


title: Hinthaara

text: Kylän nimi on ruotsiksi "Hindhår", joka tarkoittaa naarashirven karvatupsua. Tästä nimestä muotoutui ajan myötä suomenkielinenkin nimi. Hinthaarasta on löydetty esineitä jo vasarakirveskulttuurin ajalta. Kylässä toimii oma urheiluseura, Hinthaaran Viri, joka on perustettu vuonna 1954. Lisäksi Hinthaarassa sijaitsee Porvoon radan liikennepaikka, Hinthaaran rautatieasema, joka on nykyisin yksityisomistuksessa.


title: Lahden Golf

text: Lahden Golf (LG) on Lahden Takkulassa toimiva golfseura, joka perustettiin vuonna 1959. Seura on jäsenenä Suomen Golfliitossa.


title: Lahden Golf

text: Seura aloitti toimintansa Hollolan vanhalla lentokentällä, jossa "greenit" olivat hiekasta. Olipa siellä paikallissäännöissäkin maininta, että puttilinjan sai tasata jalalla ennen lyöntiä. Mukkulan 9-reikäiselle kentälle seura siirtyi vuonna 1966. Kun vieressä toimiva Isku Oy tarvitsi maa-alueen omaan käyttöönsä, Lahden kaupunki osoitti seuralle uuden maa-alueen Takkulasta, johon valmistui 9-reikäinen kenttä vuonna 1986.


title: Lahden Golf

text: Takkulan kenttä laajeni 18-reikäiseksi kahdessa vaiheessa: ensin 14-reikäiseksi vuonna 1991 ja täysimittaiseksi vuonna 1992.


title: Lahden Golf

text: Lahden Golf on urheilullisia arvoja korostava golfyhteisö, joka on tuottanut maamme golfkartalle lukuisia huippupelaajia, joista tunnetuimpana Mikko Ilonen. Muita menestyneitä Lahden Golfin kasvatteja ovat: Anssi Kankkonen, Kalle Väinölä, Erkki Välimaa, Timo Rauhala, Mikael Mustonen ja Janne Martikainen.


title: Lahden Golf

text: Lahden Golf voitti 1993 seurajoukkueiden Euroopan mestaruuden. Joukkueessa pelasivat Kalle Väinölä, Mikael Mustonen ja Jari Koljonen.


title: Lahden Golf

text: LG tekee edelleen koko ajan mittavaa juniorityötä tulevien huippujen kasvattamiseksi.


title: Lahden Golf

text: Takkulan kenttä on metsämaastoon sijoitettu ja se on omiaan harjaannuttamaan järkevään sijoituspeliin ja tuloksen kannalta tärkeisiin n. 100 metrin lähestymislyönteihin. Kentältä löytyy par 5 -väyliä: reiät 7, 15 ja 18.


title: Lahden Golf

text:
Kentälle on tehty kehittämissuunnitelma - Lahden Golf 3.0 - jonka valmistuttua käytössä on 18 reiän Mestari-kenttä ja 9 reiän Kisälli-kenttä. Rakentaminen vanhalle maankaatopaikalle tehtävään laajennukseen aloitettiin vuonna 2013 ja uudet väylät valmistuvat kauden 2014 loppupuolella. Tämän jälkeen siirrytään vanhan puolen muutosten ja perusparannuksen tekemiseen.
Klubitalolla on sosiaali- ja oleskelutilat ja proshop-rakennuksesta löytyy laaja valikoima golfiin liittyviä tuotteita sekä caddiemaster-palvelut.


title: Lahden Golf

text: Lahden Golf yhtiöitti osan toiminnastaan 1997 siten, että kentän omistaa ja sen hoidosta vastaa Lahden Golf Oy ja jäsen-, kilpailu- sekä nuorisotoiminta kuuluvat Lahden Golf ry:lle.


title: Lahden Golf

text: Opetuksesta ja golfvälineiden myynnistä vastaa ABC Golf Oy. Opettavina ammattilaisina toimivat Riku Aarnio ja Seppo Pekkarinen.


title: Phoebe Tonkin

text: Phoebe Jane Elizabeth Tonkin (s. 12. heinäkuuta 1989 Sydney) on australialainen näyttelijä ja malli. Hän on tullut tunnetuksi televisiosarjoista "H2O", "Noitapiiri" ja "Vampyyrien sukua" sekä elokuvasta "Huomenna taistelun alettua".


title: Phoebe Tonkin

text: Tonkin on harrastanut neljävuotiaasta asti tanssimista, muun muassa klassista balettia, steppiä, hip-hopia ja nykytanssia. 12-vuotiaana hän suoritti Australian Theatre for Young Peoplessa useita kursseja. Hän kävi Sydneyssä Queenwood School for Girls -koulua, joka tunnetaan hyvästä ilmaisutaidon opetuksestaan. Hän myös täydensi koulutustaan yksityisillä näyttelytunneilla. Tonkin osallistui joka vuosi koulun Shakespeare-festivaaliin. Hän otti myös osaa moniin koulun näytelmiin, kuten ”Antigone”, ”White Crane” ja ”Venetian Twins”.


title: Phoebe Tonkin

text: Tonkin aloitti uransa näyttelijänä vuonna 2006 sarjassa "H2O", joka kesti vuoteen 2010. Vuonna 2008 hän myös vieraili australialaisessa sarjassa nimeltä "Raftersien perheonnea". Tonkin muutti vuonna 2011 Torontoon kuvaamaan The CW:n uutta draamasarjaa "Noitapiiri". Kun "Noitapiirin" tuotanto lopetettiin vuonna 2012, hän siirtyi CW:n "Vampyyripäiväkirjat"-menestyssarjaan. Tonkinin rooli "Vampyyripäiväkirjoissa" johti vuonna 2013 alkaneeseen uuteen spin-off-sarjaan nimeltä "Vampyyrien sukua".


title: Säteilyn kulku ilmakehässä

text: Säteilyn kulku ilmakehässä on ilmakehän prosessi, johon sisältyy säteilyn vaimenemista, heijastusta ja siroamista. Maan pinnalle saapuvasta infrapunasäteilystä noin puolet on suoraa auringon säteilyä ja puolet hajasäteilyä. Sironta on voimakkainta lähellä maanpintaa. Ilmakehän koostumus ja kasvihuoneilmiö vaikuttavat säteilyn kulkuun.


title: Säteilyn kulku ilmakehässä

text: Säteilyn kulkun tutkimuksessa hyödynnetään satelliittimittauksia samoin kuin laskennallisia malleja. Ilmiö tunnetaan verraten hyvin.


title: Koh-i-Noor

text: Koh-i-Noor (teluguksi: కోహినూరు; persiaksi کوہ نور , urduksi: کوہ نور , hindiksi: कोहिनूर. suom. 'Valon vuori') on 105 karaatin (21,6 g) timantti, joka aiemmin tunnettiin maailman suurimpana timanttina. Siitä tuli osa Yhdistyneen kuningaskunnan kruununjalokiviä, kun Britannian pääministeri Benjamin Disraeli julisti kuningatar Viktorian Intian hallitsijaksi vuonna 1877.


title: Koh-i-Noor

text: Timantti on peräisin Andhra Pradeshin osavaltiosta Intiasta. Ensimmäisen kerran se mainitaan 1304 Malwan radžan omistamana. 1500-luvulla se siirtyi sulttaani Baburille, joka oli moguli-imperiumin perustaja. Šaahi Nadir hankki timantin vallatessaan Delhin 1739. Hänen kerrotaan huudahtaneen "Koh-i-noor" nähdessään timantin. Hänet murhattiin paluumatkalla. Timantin hankki lopulta Ranjit Singh alias "Punjabin Leijona" vuonna 1833.


title: Koh-i-Noor

text: Useat tahot ovat vaatineet timantin palauttamista takaisin Intiaan. Timanttia ei ole pidetty Iso-Britannian omaisuutena, vaan Intiasta epäoikeutetusti vietynä.


title: Koh-i-Noor

text: Timanttia säilytettiin Lahoressa vuoteen 1849, jolloin Itä-Intian kauppakomppania hyväksyi sen osittaiseksi sotakorvaukseksi Punjabissa käydystä sodasta. Timantti asetettiin näytteille vuoden 1851 maailmannäyttelyyn rakennetussa Kristallipalatsissa, mutta sen ulkomuoto tuotti pettymyksen katsojille. Kuningatar Viktoria hiotutti sen tästä syystä uudelleen briljantin muotoiseksi. Työ kesti hollantilaiselta hiojalta kuukauden. Yrjö VI:n vuoden 1937 kruunajaisia varten timantti siirrettiin osaksi hänen puolisolleen, kuningatar Elisabetille luotua kruunua, joka on näytteillä Lontoon Towerissa.


title: Koh-i-Noor

text: Kuten useimpiin kuuluisiin jalokiviin, Kohinooriin liittyy useita legendoja. Tarinan mukaan se tuo epäonnea ja jopa kuoleman kaikille miehille, jotka omistavat sen tai käyttävät sitä, mikä juontuu shaahin murhasta. Naisille sen sijaan timantin uskotaan tuovan onnea.


title: Koh-i-Noor

text: Black, J. Anderson: "A History Of Jewels." Orbis publishing 1981. ISBN 0-85613-389-2


title: Menoikeus

text: Menoikeus () oli kreikkalaisessa mytologiassa Kreonin, Theban hallitsijan, Iokasteen (tai Epikasteen) ja Hipponomen isä.


title: Menoikeus

text: Thebaa vaivasi nälänhätä rangaistuksena Oidipuksen naitua äitinsä Iokasten. Teiresiaan ennustettua, että sadon tuhoutuminen loppuisi, jos joku lohikäärmeen verestä periytyvä kuolisi maansa puolesta, Menoikeus, jonka suku juonsi juurensa Kadmokseen, heittäytyi alas muurilta surmaten itsensä.


title: Menoikeus

text: Menoikeus oli myös Kreonin pojan nimi. Oidipuksen poikien Eteokleen ja Polynikeen riitaannuttua Theban hallinnasta seurasi taistelu, ja sen aikana Teiresias ennusti, että Theba saavuttaisi voiton, jos Menoikeus uhraisi itsensä Areelle. Menoikeus surmasikin itsensä kaupungin porttien edessä.


title: Epikaste

text: Epikaste viittaa kreikkalaisessa mytolgiassa useaan eri naishahmoon:


title: Andrzej Lepper

text: Andrzej Zbigniew Lepper (13. kesäkuuta 1954 – 5. elokuuta 2011) oli puolalainen poliitikko ja Itsepuolustus-puolueen (Samoobrona Rzeczpospolitej Polskiej) johtaja. Hän toimi maatalous- ja maaseudun kehitysministerinä sekä varapääministerinä Jarosław Kaczyńskin hallituksessa 5. toukokuuta 2006 – 22. syyskuuta 2006 ja uudelleen 16. lokakuuta 2006 – 9. heinäkuuta 2007.


title: Andrzej Lepper

text: Lepper syntyi pienessä Stowięcinon kylässä. Hän kävi valtion maatalousoppilaitosta, muttei valmistunut. Hänellä oli sikatila Zielnowon kylässä, joka markkinatalouteen siirryttäessä ajautui velkoihin. Lepper oli aiemmin kommunistisen puolueen jäsen. Vuonna 1992 hän perusti vaikeuksiin joutuneiden maanviljelijöiden oikeuksia puolustavan Itsepuolustus-liikkeen. Hän pyrki presidentiksi 1995, jolloin sai 1,5 % äänistä. Vuonna 2000 Itsepuolustus järjesti laajan teidentukkimiskampanjana. Lepper pyrki uudelleen presidentiksi samana vuonna, jolloin sai 3,05 % äänistä. Vuoden 2001 parlamenttivaaleissa puolue ja Lepper pääsivät kuitenkin Sejmiin. Vuoden 2005 presidentinvaaleissa hän sai jo 15,1 % äänistä.


title: Andrzej Lepper

text: Lepper on tunnettu vahvan populistisesta kampanjoinnistaan ja kansalaistottelemattomuuskampanjoista. Häntä on syytetty pahoinpitelyistä, teiden tukkimisesta ja viljan kumoamisesta rautatiekiskoille hallituksen vastaisissa protesteissa. Hän vastusti ankarasti Puolan liittymistä Euroopan unioniin ja yhtenä harvoista Puolan poliitikoista vastustanut liittymistä Yhdysvaltain johtamiin sotiin.


title: Andrzej Lepper

text: Lepper valittiin vasemmiston äänillä Sejmin varapuhemieheksi 2001, mutta hänet erotettiin hänen rikottuaan rajoituksia puheiden pituudesta. Toukokuussa 2001 hänet tuomittiin 16 kuukaudeksi vankeuteen hänen kutsuttuaan valtiovarainministeri Leszek Balcerowiczia ”bandiitiksi” ja presidentti Kwaśniewskia vätykseksi. Lepper on vedonnut tuomiosta.


title: Andrzej Lepper

text: Joulukuussa 2006 puolueen naisjäsen syytti Lepperiä seksuaalisten palvelusten vaatimisesta vastineeksi asemasta alueellisessa puoluetoimistossa. Syytösten jälkeen muutama muukin nainen väitti samaa. Lepper hyväksyi myös kunniatohtoriuden yksityiseltä ukrainalaiselta ”yliopistolta”, jonka juutalaisjärjestöt väittävät levittävän antisemitismia.


title: Andrzej Lepper

text: Lepperin puolue sai 13 % äänistä ja 56 paikkaa syyskuun 2005 vaaleissa, jolloin siitä tuli kolmanneksi suurin puolue. Lepper oli jälleen mukana presidentinvaaleissa, joissa jäi kolmanneksi. Parlamenttivaalien jälkeen Itsepuolustus pääsi PiSin hallitukseen, jossa Lepper oli varapääministerinä. Riitelyn jälkeen pääministeri Kaczyński pyysi presidentti Kaczyńskia erottamaan hänet, mutta hallituskriisin jälkeen hän palasi aikaisempaan asemaansa. 9. heinäkuuta 2007 Lepper erotettiin uudelleen.


title: Andrzej Lepper

text: Hän oli naimisissa Irena Leszczewskan kanssa ja heillä on kolme lasta: poika Tomasz sekä tytöt Małgorzata ja Renata. Nuoruudessa hän harjoitteli nyrkkeilyä Czarni Słupskissa.


title: Andrzej Lepper

text: Lepper löydettiin kuolleena työhuoneestaan 5. elokuuta 2011. Poliisi epäilee hänen tehneen itsemurhan.


title: Ranskan miesten lentopallomaajoukkue

text: Ranskan miesten lentopallomaajoukkue edustaa Ranskaa lentopallon maajoukkueturnauksissa. Se on tällä hetkellä maailmanrankingissa yhdeksäs ja on yltänyt parhaimmillaan MM-pronssiin vuonna 2002, Euroopan-mestaruuteen vuonna 2015 sekä kahteen maailmanliigan voittoon. Maajoukkuetta valmensi Philippe Blain vuodesta 2001 lähtien ja nousi yhdeksi maan historian menestyneimmistä lentopallovalmentajista. Vuodesta 2012 alkaen joukkuetta on valmentanut Laurent Tillie.


title: Ranskan miesten lentopallomaajoukkue

text: 1900-luvun puolella Ranska sijoittui lentopallon MM-kisoissa parhaimmillaan kuudenneksi Prahassa 1949, Moskovassa 1952 ja Pariisin kotikisoissa 1986. EM-kisoissa maa sai hopeaa 1948 ja pronssia 1951, mutta vaikka se oli jatkossakin useissa EM-kisoissa paras läntisen blokin maa, oli sijoitus seuraavina vuosikymmeninä parhaimmillaan vasta kahdeksas. Vuonna 1979 EM-kisat järjestettiin Ranskan maaperällä ja isäntäjoukkue sijoittui neljänneksi. Mitalikantaan maa palasi 1985, jolloin Hollannissa järjestetyissä kisoissa tuli pronssia. Kaksi vuotta myöhemmin Belgian kisoissa Ranska sai hopeaa, edellään vain Neuvostoliitto. 1990-luvulla menestys oli jälleen heikompaa ja parhaimmillaan joukkue sijoittui vuoden 1997 EM-kisoissa neljänneksi.


title: Ranskan miesten lentopallomaajoukkue

text: Philippe Blain tuli maajoukkueen päävalmentajaksi 2001. Hänen ensimmäisellä päävalmentajakaudellaan maajoukkue sijoittui maailmanliigassa viidenneksi ja oli EM-kisoissa seitsemäs. Vuonna 2002 joukkue eteni MM-kisoihin ensimmäisen kerran 12 vuoteen ja voitti historiansa ensimmäisen MM-mitalin (pronssia). Pronssiottelussa Ranska voitti Jugoslavian, joka oli voittanut olympiakultaa Sydneyssä 2000. Ranska ei päässyt edes mukaan Sydneyn kisoihin. Maailmanrankingissa Ranska nousi 10. sijalta viidenneksi.


title: Ranskan miesten lentopallomaajoukkue

text: Vuoden 2003 maailmanliigassa Ranska ei menestynyt vaan sijoittui kymmenenneksi. Kausi sai kuitenkin komean lopun, kun joukkue sijoittui Euroopan-mestaruuskisoissa hopealle ja maailmancupissa viidenneksi. EM-finaalissa Italia oli parempi eräluvuin 3–2. Ranska voitti pitkäksi venyneen toisen erän luvuin 40–42. Joukkue selviytyi Ateenan 2004 olympialaisiin, jossa se putosi alkukierroksilla.


title: Ranskan miesten lentopallomaajoukkue

text: Maailmanliigassa 2004 Ranska sijoittui alkulohkossaan toiseksi eikä selviytynyt lopputurnaukseen. Vuoden 2005 MM-karsinnoista se pääsi kisoihin kaatamalla karsintaturnauksessa muun muassa Suomen. Seuraavana vuonna Ranska oli maailmanliigan alkulohkossaan toinen Venäjän jälkeen. Ranska selviytyi kuitenkin lopputurnaukseen ja siellä finaaliin, jossa vastustaja oli kolme viimeisintä maailmanliigaa voittanut Brasilia. Ranska hävisi tiukan finaalin vasta viiden erän jälkeen ja saavutti ensimmäisen maailmanliigan mitalisijoituksensa.


title: Ranskan miesten lentopallomaajoukkue

text: Japanissa pidetyt MM-kilpailut 2006 alkoivat Ranskan osalta loistavasti, kun se kaatoi mestarisuosikki Brasilian alkulohkossa. Lopulta Ranska sijoittui kuudenneksi hävittyään sijoitusottelun Italialle.


title: Ranskan miesten lentopallomaajoukkue

text: Vuoden 2007 maailmanliigassa Ranska oli alkulohkossaan toinen edellään yllättäjä Yhdysvallat. Ranska haki Suomen ja Kuuban ohella villiä korttia maailmanliigan lopputurnaukseen ja saikin sen. Lopputurnauksessa Ranska voitti vain kaksi erää ja oli lopulta kuudes. Venäjällä pelatuissa EM-kisoissa Ranska voitti alkulohkossaan Slovakian 3–1 ja Slovenian 3–0 mutta hävisi Espanjalle 0–3 ja sijoittui lohkossaan toiseksi. Jatkolohkossa Ranska hävisi Serbialle 3–2, Alankomaille 3–2 ja Saksalle 3–0. Ranska sijoittui turnauksessa yhdeksänneksi.


title: Ranskan miesten lentopallomaajoukkue

text: Vuoden 2008 maailmanliigassa Ranska oli lohkossaan kolmas Brasilian ja Serbian jälkeen, eikä selviytynyt lopputurnaukseen. Ranska ei päässyt myöskään olympiaturnaukseen.


title: Ranskan miesten lentopallomaajoukkue

text: Vuonna 2009 Ranska oli jälleen maailmanliigan lohkossaan kolmas, tällä kertaa edellään Serbia ja Argentiina. Euroopan-mestaruuskilpailuissa joukkue nappasi hopeaa voitettuaan välierissä Venäjän 3–2 ja hävittyään finaalissa Puolalle. Maailmanmestaruuskilpailuissa 2010 Ranska oli yhdestoista ja maailmanliigassa jälleen lohkonsa kolmonen kuten seuraavanakin kautena. EM-kisoissa 2011 joukkue oli seitsemäs.


title: Ranskan miesten lentopallomaajoukkue

text: Vuoden 2012 maailmanliigassa joukkue oli lohkonsa kakkonen Yhdysvaltain jälkeen, muttei selvinnyt lopputurnaukseen jäätyään parhaasta lohkokakkosesta, Brasiliasta, kahden pisteen päähän. Joukkue karsi myös olympiaturnaukseen, muttei onnistunut selviytymään kisoihin.


title: Ranskan miesten lentopallomaajoukkue

text: Uutena valmentajanaan Laurent Tillie joukkue oli vuoden 2013 maailmanligassa jälleen alkulohkonsa kolmas ja kokonaiskilpailussa kymmenes. Euroopan-mestaruuskilpailuissa Ranska oli alkusarjan paras maa kaikki alkulohkot huomioiden ja ainoa joukkue, joka selvitti alkulohkonsa ilman pistemenetyksiä. Puolivälierissä vastaan asettui kuitenkin kisat vaisusti aloittanut mutta loppua kohti parantanut Venäjä, joka pudotti Ranskan jatkosta erin 3–1 ja jatkoi aina Euroopan-mestaruuteen saakka. Ranskalle alkulohkon hyvät pelit tiesivät sijoittumista viidenneksi.


title: Ranskan miesten lentopallomaajoukkue

text: Vuoden 2014 maailmanmestaruuskilpailuissa Ranska voitti sekä alku- että jatkolohkonsa häviten alkulohkon viidestä vastustajastaan vain Italialle ja jatkolohkon neljästä vastustajastaan vain Puolalle. Kolmannella kierroksella Ranska voitti Saksan ja Iranin ja selviytyi välieriin, joissa se hävisi tasaisen ottelun Brasilialle. Tappio pronssiottelussa Saksalle lukemin 0–3 tiesi sijoittumista neljänneksi, mikä oli Ranskan kaikkien aikojen toiseksi paras MM-sijoitus.


title: Ranskan miesten lentopallomaajoukkue

text: Vuonna 2015 Ranska voitti ensi kertaa maailmanliigan; loppuottelussa se voitti Serbian 3–0. EM-kilpailut 2015 Ranska aloitti voittamalla alkulohkossa Kroatian, Viron ja Italian. Puolivälierissä Ranska voitti Serbian 3–1 ja välierissä Bulgarian 3–2. Loppuottelussa Ranska voitti Slovenian 3–0 (25–19, 29–27, 29–27) ja saavutti ensimmäisen Euroopan-mestaruutensa.


title: Ranskan miesten lentopallomaajoukkue

text: Vuonna 2016 Ranska sijoittui maailmanliigassa kolmanneksi ja Rion olympialaisissa yhdeksänneksi. Vuonna 2017 Ranska voitti maailmanliigan kukistettuaan loppuottelussa Brasilian 3–2. EM-kilpailuissa 2017 Ranska sijoittui yhdeksänneksi hävittyään alkulohkon kolmesta ottelustaan yhden Belgialle sekä neljännesvälierän Tšekille.


title: Ranskan miesten lentopallomaajoukkue

text: Vuoden 2018 maailmanmestaruuskilpailuissa Ranska voitti viidestä ensimmäisen kierroksen ottelustaan kolme ja kolmesta toisen kierroksen ottelustaan kaksi mutta ei selviytynyt sen pidemmälle ja sijoittui lopputuloksissa seitsemännelle sijalle.


title: Vana Tallinn

text: Vana Tallinn ("Vanha Tallinna") on Liviko-yhtiön valmistama virolainen likööri. Se on alkoholipitoisuudeltaan 40, 45 tai 50 tilavuusprosenttia, mutta saatavilla on myös mietoja (16 %) kermaliköörejä.


title: Jari Silomäki

text: Jari Silomäki (s. 1975) on suomalainen valokuvaaja, joka on kotimaassaan tunnettu erityisesti vuoden 2004 Fotofinlandia-voitostaan. Hän on opiskellut valokuvausta Muurlan opistossa, Turun taideakatemiassa ja Taideteollisessa korkeakoulussa, josta valmistui vuonna 2007.


title: Jari Silomäki

text: Silomäki on pitänyt runsaasti yksityisnäyttelyitä sekä kotimaassaan että ulkomailla ja osallistunut lukuisiin kansainvälisiin yhteisnäyttelyihin. Hän on yksi kansainvälisesti tunnetuimmista nuorista suomalaisista valokuvaajista.


title: Jari Silomäki

text: Silomäen kuvat voivat olla dokumentaarisia tai performatiivisia. Toisinaan Silomäki lavastaa kuvansa pyrkiessään toisintamaan haluamansa tapahtuman.


title: Betty Boop

text: Betty Boop on Max Fleischerin animaatiostudion luoma animaatiohahmo, joka oli suosittu 1930-luvulla. Hahmo sai vuonna 1932 oman sarjansa, johon tehtiin yhteensä 89 jaksoa. Bettystä on tehty myös sarjakuvia.


title: Betty Boop

text: Bettyn tärkein luoja oli ilmeisesti joko Max Fleischer itse tai Fleischerien pääanimaattori Grim Natwick, mutta muillakin animaattoreilla on saattanut olla osuutensa.


title: Betty Boop

text: Betty Boop esiintyi ensimmäisen kerran Max ja Dave Fleischerin "Talkartoons"-animaatiosarjan elokuvassa "Dizzy Dishes" (1930). Siinä hän oli vielä koira, ranskalainen trimmattu puudeli, jonka pätkän sankari, koiranpentu Bimbo tapaa. Seuraavissa lyhytelokuvissa Bettystä tehtiin ihminen. Hänen luppakorvansa muutettiin korvarenkaiksi, hän sai pienet pursohuulet ja otsakiharat, ja hänelle puettiin sukkanauha. Hänelle piirrettiin leveät suurisilmäiset kasvot ja huomiota herättävä vartalo, mutta ei lainkaan kaulaa. Äänen Bettylle antoi Mae Questel. Bettyn vanhemmat esiteltiin itäeuroopanjuutalaisina jiddišinkielisinä maahanmuuttajina. Betty käyttäytyi elokuvissaan korostetun moraalisesti, vaikka näyttikin huikentelevaiselta. Lähentelyt hän torjui päättäväisesti.


title: Betty Boop

text: Betty Boop -lyhytelokuvissa oli paljon liikettä ja tanssia, kuten sen ajan New Yorkissakin oli. "I'll Be Glad When You're Dead, You Rascal You" (1932) esitteli jazzmuusikko Louis Armstrongin ensi kertaa elokuvakameran edessä. Betty-animaatio "Poor Cindarella" (1934) oli Fleischereiden ensimmäinen värielokuva. Kun Haysin ohjeisto määritteli Hollywoodin moraalisäännöt uudelleen, Betty jouduttiin pukemaan peittävämmin ja hän joutui liikkumaankin säädyllisemmin. Sen seurauksena Fleischerit alkoivat keskittyä muihin hahmoihin.


title: Pantheon

text: Pantheon (, ”kaikki jumalat” tai , "Pantheion", ”Kaikkien jumalten temppeli”) voi viitata seuraaviin:


title: Pia Lindström

text: Pia Lindström, syntymänimeltään Pia Friedel Lindström (s. 20. syyskuuta 1938 Tukholma, Ruotsi) on ruotsalais-yhdysvaltalainen näyttelijä ja tuottaja. Hän on näyttelijä Ingrid Bergmanin vanhin lapsi.


title: Pia Lindström

text: Pian varhaista elämää leimasi skandaali, jonka aiheutti hänen äitinsä ja italialaisen ohjaajan Roberto Rossellinin romanssi, joka alkoi elokuvan "Stromboli" kuvauksissa Italiassa. Ingrid Bergman alkoi odottaa lasta Rossellinille ollessaan vielä naimisissa Pian isän Petter Lindströmin kanssa. Bergman päätti jäädä Italiaan eikä saanut tavata tytärtään. Hänen isänsa haki avioeroa ja aloitti taistelun Pian huoltajuudesta. Lindstömin veli Roberto Ingmar Rossellini syntyi 7. helmikuuta 1950. Petter Lindström ja Ingrid Bergman erosivat 1. maaliskuuta 1950 ja 24. toukokuuta 1950 Bergman ja Rossellini avioituivat. Pian kaksoissisaret Isabella ja Isotta Ingrid Rossellini syntyivät 18. kesäkuuta 1952. Pia eli erillään äidistään aina vuoteen 1957.


title: Pia Lindström

text: Pia Lindström aloitti televisiouransa toimittajana KGO-TV -kanavalla San Franciscossa vuonna 1966 ,  ja 1971 meni töihin WCBS-TV -kanavalle New Yorkiin. Vuodesta 1973 vuoteen 1997 hän toimi uutisankkurina ja kulttuurikriitikkona WNBC-TV Channel 4 -uutisissa (New Yorkissa). Hän on lisäksi esiintynyt televisiossa ja näytellyt elokuvissa. Hän on voittanut kaksi Emmy-palkintoa uutisraporteista ja tv-esiintymisistä. Hänelle on myös myönnetty Associated Press Broadcaster's Award.


title: Pia Lindström

text: Hänen ensimmäinen aviopuolisonsa oli Fuller Earle Callaway, III. Hänellä on kaksi poikaa (Justin ja Nicholas) toisen aviomiehensä Joseph Dalyn kanssa. Pian kolmas puoliso on John H. Carley.


title: Pantheon (jumalluettelo)

text: Pantheon tai pantheoni (harv.) merkitsee mytologian jumalhahmojen kollektiivia. Esimerkkeinä voidaan mainita muun muassa "olympolainen pantheon" ja Mikael Agricolan muodostama muinaisten suomalaisten jumalien luettelo.


title: Pantheon (jumalluettelo)

text: Kuvaannollisessa mielessä sanaa käytetään myös kuvaamaan alallaan erityisen ansioituneita ihmisiä tai jonkin taiteenlajin huippusaavutuksia ("musiikin pantheon"). Tosin nämä merkitykset ovat käytöltään yleisempiä englannin kielessä kuin suomessa.


title: One for All

text: One for All on entisen Kiss-yhtyeen rumpalin Peter Crissin viides sooloalbumi, joka julkaistiin 23. heinäkuuta 2007.


title: Alex Rider & arkkienkeli

text: Alex Rider & arkkienkeli () on Anthony Horowitzin kirjoittama nuortenkirja. Kirja kuuluu Alex Rider -kirjasarjaan. Kirjan alkuteos julkaistiin 2005. Kirjan suomennos on painettu Karisto Oy:n kirjapainossa Hämeenlinnassa 2006. Kirja sai British Book Awards -palkinnon 2006.


title: Alex Rider & arkkienkeli

text: Alex on sairaalassa tervehtymässä salamurhayrityksestä, jolla Scorpia-niminen rikollisjärjestö tavoittelee revanssiaan. Luoti melkein koitui hänen kohtalokseen. Ekoterroristijärjestö Kolmas Voima koettaa kidnapata sairaalassa, naapurihuoneessa olevan miljonäärin pojan, Paul Drevinin. Alex onnistuu huiputtamaan kaappaajia, mutta joutuu samalla itse hengenvaaraan. Pako terroristien käsistä pistää Alexin taidot kokeelle, mikä näkyy myös kirjan lopussa olevasta Horowitzin varoituksesta "En ota vastuuta käsivarsien, jalkojen enkä niskojen katkeamisesta".


title: Alex Rider & arkkienkeli

text: Palkkioksi Paulin isä Nikolai Drevin kutsuu Alexin lomailemaan Drevinien kanssa Flamingolahdella sijaitsevalle paratiisisaarelle. Nikolai on yksi maailman rikkaimmista miehistä. Myöhemmin ilmenee, että Nikolai on yhdessä Britannian hallituksen kanssa mukana projekti Arkkienkelissä, jossa on pyrkimys avata maailman ensimmäinen avaruushotelli. Nikolain tarkoitusperät ovat kuitenkin erilaiset. Alex hyväksyy lomatarjouksen tietämättään tästä ja pian hän on korviaan myöten mukana juonittelussa. Rikollisia tuntuu olevan kaikkialla ja kun MI6 ottaa häneen yhteyttä työasioissa, ei Alex ole enää lainkaan yllättynyt. Alexin on taas aika muuttua vakoojaksi ja pian hän huomaa, että ekoterroristien käsistä selviytyminen oli tähän verrattuna mitätön juttu. Saarella paljastuu, ettei kaikki olekaan sitä, miltä se näyttää. Löytääkö Alex ratkaisun ennen kuin Washington tuhoutuu?


title: Kalle Euro

text: Kalle Euro (s. 1971) on valtiotieteiden maisteri, ja toimii Arkkitehtitoimistojen liiton toiminnanjohtajana keväästä 2017 lähtien. Aiemmin Euro toimi Rud Pedersen Public Affairs Ab:n osakkaana ja on edelleen perustajaosakas pakkausten internetiä (Internet of Packaging, IoP) rakentavassa Magic Add Ltd:ssä. Tätä ennen Euro toimi Zeeland Turku Oy:n johtajana. Tätä aiemmin hän on toiminut mm. Kokoomuksen Nuorten Liiton puheenjohtajana ja Kansallisen Kokoomuksen puoluehallituksen jäsenenä, viestintäkonsulttina JKL:ssä, hallinto- ja viestintäjohtajana Viola Systems Oy:ssä sekä Turun kaupungilla ja Turun Seudun kehittämiskeskuksessa elinkeinoasiamiehenä ja elinkeinojohtajana.


title: Isabella Rossellini

text: Isabella Fiorella Elettra Giovanna Rossellini (s. 18. kesäkuuta 1952 Rooma, Italia) on amerikanitalialainen näyttelijä ja malli.


title: Isabella Rossellini

text: Isabellan äiti oli ruotsalaissyntyinen Ingrid Bergman ja isä oli italialainen Roberto Rossellini.


title: Isabella Rossellini

text: Rossellinilla on tytär Elettra Rossellini Wiedemann (s. 1983) ja adoptoitu poika Roberto (s. 1993).


title: ÄlyÄlyä

text: ÄlyÄlyä oli Yle TV2-kanavan keväällä 1996 esitetty kouluikäisille suunnattu kisailuohjelma. Ohjelmassa olevia kisoja olivat muun muassa sanojen keksiminen, seinäkiipeily sekä radio-ohjattavan auton ohjaaminen. Ohjelmien vetäjinä olivat Riku "Koistinen" Suokas sekä Olli Mononen. Riku Suokkaan hahmo yksityisetsivä Ensio Ripatti koetteli kinkkisillä rikosjutuilla lasten päättelykykyä.


title: Paice, Ashton & Lord

text: Paice, Ashton & Lord oli vuonna 1976 perustettu brittiläinen rock-yhtye, jonka perustivat Deep Purplen kosketinsoittaja Jon Lord ja rumpali Ian Paice sekä laulaja ja kosketinsoittaja Tony Ashton. Bändissä soittivat ex-Babe Ruth kitaristi Bernie Marsden ja ex-Stretch basisti Paul Martinez.


title: Paice, Ashton & Lord

text: Kokoonpano julkistettiin virallisesti 21. elokuuta 1976. Saman vuoden syyskuussa he olivat jo levyttämässä studiossa. Bändin ensimmäinen levy, Malice In Wonderland ilmestyi 4. maaliskuuta 1977.


title: Paice, Ashton & Lord

text: Levy ei ollut suuri menestys. Siitä huolimatta yhtye päätti levyttää toisen levyn. Alkuvuodesta 1978 yhtye kuitenkin hajosi, kun levyn materiaalista oli 75% valmiina. Bernie Marsden liittyi David Coverdalen Whitesnakeen. Jon Lord, Paul Martinez ja Ian Paice ryhtyivät tekemään yhteistyötä Maggie Bellin kanssa. Tosin tämä jäi hyvin lyhytikäiseksi projektiksi ja Jon Lord liittyi pian myös Whitesnakeen. Tony Ashton ryhtyi tuottamaan levyjä.


title: Paice, Ashton & Lord

text: Paice Ashton & Lord konsertoi vielä kerran 16. kesäkuuta 2000 EMIn Abbey Road studiolla juhliakseen Tony Ashtonin paranemista Tony Ashton Testimonial-konsertissa. Paicen, Ashtonin, Lordin ja Marsdenin lisäksi bassossa soitti Neil Murray.


title: Pantheon (Lontoo)

text: Pantheon oli Lontoon Oxford Streetillä sijainnut kuuluisa rakennus, joka toimi ylempien yhteiskuntaluokkien kokoontumistilana (ns. "assembly room") ja myöhemmin myös teatterina ja kauppapaikkana. Rakennuksen suunnitteli nuori lontoolainen arkkitehti James Wyatt ja se avattiin yleisölle vuonna 1772 kolmen vuoden rakennusurakan jälkeen. Rakennuksen ulkoasu sai merkittävimmät vaikutteensa roomalaisesta arkkitehtuurista ja Wyattin on arveltu käyttäneen sen rotundan esikuvana Rooman Pantheonia ja Konstantinopolin Hagia Sofiaa.


title: Pantheon (Lontoo)

text: Aluksi Pantheon oli suosittu yläluokan kokoontumispaikka, jossa järjestettiin muun muassa naamiaisia ja konsertteja. Sen suosio alkoi kuitenkin hiipua 1780-luvulla. Haymarketissa sijainneen King’s Theatren tuhouduttua tulipalossa 1789 Pantheonin omistajat onnistuivat vuokraamaan sen väliaikaiseksi oopperataloksi. Rakennus ehti toimia tässä tarkoituksessa kuitenkin vain yhden kauden, sillä se vaurioitui pahoin tammikuussa 1792 sattuneessa tulipalossa.


title: Pantheon (Lontoo)

text: Crispus Claggett -niminen mies vuokrasi raunioituneen Pantheonin ja kunnosti siitä vuoteen 1795 mennessä uuden konsertti- ja naamiaissalin. Claggettin hanke ei kuitenkaan menestynyt ja hän joutui pakenemaan maan alle velkojiaan 1797 tai 1798. Tämän jälkeen rakennus toimi vielä joitakin vuosia julkisten tilaisuuksien tapahtumapaikkana ja teatterina, kunnes se joutui vuonna 1814 pitkällisten oikeuskiistojen kohteeksi ja autioitui lähes 20 vuoden ajaksi.


title: Pantheon (Lontoo)

text: Vuosina 1833–34 Pantheonista remontoitiin arkkitehti Sydney Smirken johdolla basaari, jossa oli pylväskäytävien reunustama ja paperimassaveistoksin koristeltu keskushalli. Basaari myytiin 1867 W. ja A. Gilbeylle, jotka käyttivät sitä omistamansa viinakaupan toimistona ja näyttelytilana, kunnes kauppaketju Marks & Spencer osti sen heiltä vuonna 1937. Pian tämän jälkeen rakennus purettiin kokonaan ja sen paikalle rakennettiin tavaratalo, joka on yhä toiminnassa.


title: Toivo Pohjala

text: Toivo Pohjala (alk. Uuloo, 1. helmikuuta 1888 Nakkila – 23. elokuuta 1969 Harjavalta) oli suomalainen painija, raviohjastaja ja hevoskasvattaja, joka tunnettiin myös suojeluskuntaliikkeen ja äärioikeistolaisten Lapuan liikkeen näkyvänä aktiivina. Urheilu-urallaan hän saavutti painin MM-pronssia 1922 ja osallistui vuoden 1924 kesäolympialaisiin. Raviurheilijana Pohjala ohjasti 1930-luvulla kaksi ravikuninkuutta oriilla Lohdutus. Myöhemmin sotavuosien jälkeen hän oli merkittävä raviurheiluvaikuttaja, joka toimi muun muassa keskusjärjestö Suomen Ravirenkaan puheenjohtajana. Varsinaiselta ammatiltaan Pohjala oli maanviljelijä, joka käytti itsestään titteliä ”tilanomistaja”.


title: Toivo Pohjala

text: Toivo Pohjalan poika on entinen kokoomuksen kansanedustaja ja ministeri Toivo T. Pohjala. Myös hänen sisarensa Kyllikki Pohjala oli pitkäaikainen kokoomuksen kansanedustaja.


title: Toivo Pohjala

text: Toivo Pohjala syntyi Nakkilan ja Harjavallan rajalla Lammaisten kylässä sijaitsevalla Uuloon tilalla. Hänen vanhempansa olivat rusthollari Topias Juhonpoika Uuloo (alk. Klomsi, myöh. Pohjala, 1866–1930) ja Josefiina Brander (1864–1930). Topias Uuloo oli aktiivisesti mukana kunnalliselämässä toimien vuosisadan vaihteessa muun muassa Nakkilan kuntakokouksen puheenjohtajana sekä valtiopäivämiehen valitsijana. Porin lyseossa kirjoilla ollut Pohjala aloitti syksyllä 1906 opinnot Kurkijoen ylemmässä maanviljelyskoulussa, ja opiskeli myöhemmin alaa myös Ruotsissa ja Tanskassa. Vuosina 1910–1912 hän työskenteli Pohjois-Karjalan hevosjalostusliiton konsulenttina Joensuussa ja oli 1912–1915 samassa tehtävässä kotiseudullaan Satakunnassa.


title: Toivo Pohjala

text: 1910-luvun vaihteessa Pohjala otti käyttöön myöhemmin tunnetun sukunimensä. Heinäkuussa 1912 hän avioitui Aino Lyydi Kangasniemen (alk. Keisari, 1892–1991) kanssa. Pohjala ryhtyi myöhemmin viljelemään puolisonsa kotitilaa, joka sijaitsi Harjavallan puolella Torttilan kylässä aivan Uuloon tilan vieressä. Siihen liitettiin 1920–1930-luvuilla osia Klomsin ja Uuloon tiloista, niin että yli 500 hehtaarin kokoisesta Kangasniemen tilasta tuli Harjavallan toiseksi suurin.


title: Toivo Pohjala

text: Pohjala osallistui jo sortovuosien aikana aktivistien toimintaan. Vuoden 1917 helmikuun vallankumouksen jälkeen hän oli huhtikuussa mukana perustamassa Harjavallan Metsäpalokuntaa, joka oli yksi Suomen ensimmäisistä suojeluskunnista. Pohjala valittiin sen päälliköksi yhdessä maanviljelijä Frans Simulan kanssa. Elokuun lopussa hänestä tuli Huittisten meijerikahakan seurauksena Porissa perustetun Satakunnan Järjestyskaartin päällikkö.


title: Toivo Pohjala

text: Sisällissodan sytyttyessä Harjavalta jäi punaisten hallitsemalle alueelle. 30. tammikuuta Pohjala pakeni yhdeksän muun suojeluskuntalaisen kanssa rintamalinjan pohjoispuolelle Kankaanpäähän, jossa hän toimi valkoisten Satakunnan rintaman esikunnan intendenttinä. Pohjalan sisar Kyllikki Pohjala oli Kankaanpäässä sairaanhoitajana valkoisten lääkintäjoukoissa. Punaisten vetäydyttyä Satakunnasta Pohjalan johtamat suojeluskuntalaiset palasivat Harjavaltaan 16. huhtikuuta.


title: Toivo Pohjala

text: Sisällissodan jälkeen vuonna 1919 Pohjala oli perustamassa Harjavaltaan kokoomuksen paikallisyhdistystä. Kunnanvaltuustossa hän oli puolueen edustajana vuodet 1926–1928 ja myös Pohjalan puoliso Aino oli pitkään kokoomuksen kunnanvaltuutettu. Lisäksi Pohjala hoiti useita eri luottamustehtäviä ja kuului sähköyhtiö Lammaisten Voiman sekä Harjavalta Osakeyhtiön perustajaosakkaisiin. 1920-luvun lopulta lähtien Pohjala vaikutti äärioikeistolaisessa Lapuan liikkeessä. Kesällä 1930 hän organisoi yhdessä Porin suojeluskunnan päällikön Karl Wiedmerin ja "Satakunnan Kansan" toimittajan Alku Kalskeen kanssa useita vasemmistolaisten kunnallispoliitikkojen ja ammattiyhdistysaktiivien muilutuksia. Niiden kohteeksi joutui muun muassa Porin kaupunginvaltuuston jäsen Martti J. Ekblom, josta myöhemmin tuli Porin kaupunginjohtaja. Pohjala oli niin sanottu ”etappimies”, joka järjesti siepattujen kuljetuksia Lapuan liikkeen päämajaan Pohjanmaalle.


title: Toivo Pohjala

text: Heinäkuussa 1930 Pohjala oli mukana Helsingissä järjestetyllä talonpoikaismarssilla, ja osallistui keväällä 1932 ainoana Harjavallan suojeluskunnan jäsenenä Mäntsälän kapinaan. Talonpoikaismarssilla Pohjala muodosti maanviljelijä Vihtori Herttuan ja hovioikeudenneuvos Harald Bouchtin kanssa Lapuan liikkeen lähetystön, joka kävi kutsumassa kenraali C. G. E. Mannerheimin seuraamaan tilaisuutta Senaatintorille. Elokuussa 1932 Pohjala asetetiin yhdentoista muun Lapuan liikkeen johtohahmon kanssa syytteeseen Mäntsälän kapinan valmisteluista. Järjestön lakkauttamisen jälkeen Pohjala perusti Isänmaallisen kansanliikkeen Harjavallan paikallisosaston huhtikuussa 1933, ja toimi myös järjestön valtakunnallisessa johdossa. 1930-luvulla hän kuului myös Harjavallan suojeluskunnan sekä Satakunnan suojeluskuntapiirin johtoon ja oli vuosina 1932–1940 Vapaussodan Rintamamiesten Liiton hallituksen jäsen. Sotavuosina 1939–1942 Pohjala toimi vielä Harjavallan suojeluskunnan paikallispäällikkönä.


title: Toivo Pohjala

text: Pohjala aloitti painimisen vasta vuonna 1920, jolloin hän oli jo yli 30-vuotias. Pohjala edusti aluksi Porin Tarmoa, josta hän siirtyi Harjavallan Jymyyn uransa loppuvaiheessa vuonna 1926. Kahden Suomen mestaruuden lisäksi Pohjala saavutti kreikkalais-roomalainen painin raskaan sarjan MM-pronssia Tukholmassa vuonna 1922. Hän oli mukana myös Helsingin MM-kilpailuissa 1921 sekä Pariisin olympiakisoissa 1924, jossa Pohjala sijoittui seitsemänneksi. Tukholman MM-kisoissa hän ei hävinnyt yhtään ottelua, mutta sijoittui silloisten sääntöjen mukaan vasta kolmanneksi.Raviohjastajana Pohjala voitti ori Lohdutuksella ravikuninkuudet vuonna 1938 Viipurissa ja 1939 Turussa. Hän oli myös merkittävä suomenhevoskasvattaja, jonka oriista yli 30 merkittiin kantakirjaan. Pohjala kuului Suomen Ravirenkaan johtokuntaan vuodet 1937–1969 ja toimi järjestön puheenjohtajana 1955–1962. Pohjala oli myös Satakunnan Hevosjalostusliiton puheenjohtaja vuodesta 1928 aina kuolemaansa saakka. Osaltaan hänen vaikutusvaltansa ansiosta Suomen Ravirengas myönsi 1950-luvun lopulla kilpailuoikeuden myös lämminverisille, kun Pohjala käytti hyväkseen suhteitaan presidentti Urho Kekkoseen.


title: Toivo Pohjala

text: Pohjala vaikutti merkittävästi myös uuden Porin raviradan rakentamiseen vuonna 1950, sekä vuoden 1968 tulipalon jälkeen valmistuneen modernin katsomorakennuksen syntymiseen. Hän kuoli elokuussa 1969 kotonaan Harjavallassa samana päivänä jolloin pidettiin Porin uuden katsomorakennuksen vihkiäisravit. Pohjala on haudattu Harjavallan hautausmaalle. Kuvanveistäjä Jussi Pohjosen tekemä Toivo Pohjalan muistoreliefi on Porin raviradan ravintolakatsomossa. Vuosina 1972–1984 Porissa järjestettiin suomenhevosille tarkoitettu "Toivo Pohjalan Muistoajo".


title: Elettra Rossellini

text: Elettra Rossellini Wiedemann, syntymänimeltään Elettra-Ingrid Rossellini Wiedemann (s. 26. heinäkuuta 1983 New York, Yhdysvallat) on yhdysvaltalainen malli. Hän on näyttelijä ja malli Isabella Rossellinin tytär. Hänen äidinpuoleiset isovanhempansa ovat näyttelijä Ingrid Bergman ja ohjaaja Roberto Rossellini.


title: Elettra Rossellini

text:
Elettra Rossellini on toiminut mallina kuuluisissa muotilehdissä Voguessa ja Harper's Bazaarissa. Hän on nykyään Lancômen mallina.
Rossellinilla on vuonna 2018 syntynyt poika Ronin Valehtelevat viettelijät - sarjasta tutun näyttelijä Caleb Lanen kanssa.


title: McLeodin tyttäret

text: McLeodin tyttäret ("McLeod's Daughters") on australialainen televisiosarja, joka kertoo siskoksista ja heidän perimänsä australialaisen maatilan elämästä. Sarjaa esitettiin Yle TV2:ssa arkisin.


title: McLeodin tyttäret

text: Sarja alkaa Tessin tullessa sisarensa Clairen emännöimälle Drover's Run -farmille, heidän isänsä kuoltua. Sisarukset ovat vieraantuneet toisistaan jo lapsina vanhempien erottua. Sarjan alussa juoni keskittyy sisarusten elämään. Mukana ovat kiinteästi myös naapuritilan Ryanin veljekset Alex ja Nick sekä heidän isänsä Harry ja hänen vaimonsa Liz. Tilalla ovat myös taloudenhoitajana toimiva Meg Fountain sekä hänen tyttärensä Jodi. Muut työntekijät ovat Becky (joka lähtee 3. tuotantokaudella). Beckyn tilalle tulee Clairen vanha ystävä Stevie Hall ja Jodin vanha koulututtu Kate Manfredi. Seudun eläinlääkärinä toimii sanavalmis Dave Brewer, jonka kanssa Tess oli hetken kihloissakin.


title: McLeodin tyttäret

text: Claire kuolee auto-onnettomuudessa (3. kauden lopulla), jossa auto putoaa jyrkänteeltä. Clairella oli myös pieni tytär Charlotte, jonka jäi Tessin huollettavaksi Clairen kuoltua. Tess kuitenkin pitkän pohdinnan jälkeen antaa huoltajuuden Charlotten oikealle isälle, Peter Johnssonille. Tess hoitaa Charlottea joka toinen viikonloppu.


title: McLeodin tyttäret

text: Pian Clairen kuoleman jälkeen Tess avioitui Nickin kanssa. Pian avioitumisen jälkeen Nick sai työtarjouksen Argentiinasta ja matkusti unelmansa perässä toiselle puolen maapalloa. Myöhemmin myös Tess seurasi häntä, joskin palasi myöhemmin takaisin Drover's Runiin Nickin jäädessä vielä Argentiinaan. Palattuaan Tess kertoi ystävilleen odottavansa lasta, mutta hänen ilonsa vaihtui pian suruksi, kun Argentiinasta tuli tieto lentokoneonnettomuudesta, jossa Nickin uskottiin kuolleen. Todellisuudessa Nick oli hakattu lentokentällä tajuttomaksi ja joku toinen oli noussut koneeseen hänen tilallaan. Kun Nick heräsi, palasi hän Drover's Runiin Tessin luo. Sittemmin Tess ja Nick palasivat Argentiinaan ja Tess on synnyttänyt tyttären.


title: McLeodin tyttäret

text: Tessin ollessa Argentiinassa ensimmäistä kertaa, Jodi sai kuulla äidiltään olevansa mahdollisesti Jack McLeodin, Clairen ja Tessin isän, tytär. Sittemmin DNA-testi varmisti asian ja Jodi joutui kertomaan asiasta Tessille, joka suri lento-onnettomuuden jälkeen Nickiä. Aluksi molemmilla oli totuttelemista uudessa sisaruudessaan, mutta myöhemmin Tess luovutti Jodille puolet osuudestaan Drover's Runiin. Tessin palattua Argentiinaan jäi Drover's Jodien ja Stevien vastuulle.


title: McLeodin tyttäret

text: Nickin ja Alexin isä Harry kuoli yllättäen Nickin ollessa Argentiinassa. Alex järjesti hautajaiset kihlattunsa Fionan kanssa ja avioitui tämän kanssa pian hautajaisten jälkeen. Poliisilta Alex kuuli, että Harry oli kuollut sydänlääkkeiden yliannostukseen. Myöhemmin selviää, että Harryn tappoikin Sandra, joka lavasti Stevien syylliseksi.


title: McLeodin tyttäret

text: Jodi "murhattiin", auto räjäyttämällä, kun hänen miehensä Matthewin vihamiehet yrittivät tappaa heidät. Jodi ja hänen seuransa oli kumminkin ulkona, ja pelastuivat. Jodi ei saanut kertoa muille kuin äidillensä olevansa elossa, mutta lopulta hänelle annettiin lupa kertoa myös Katelle, Stevielle, Reganille, Moiralle ja Taylerille.


title: McLeodin tyttäret

text: Alex ja Stevie menivät naimisiin, monien ristiriitojen ja myös hyvien hetkien jälkeen.


title: McLeodin tyttäret

text: Sarjassa ovat olleet mukana myös mm. Beckyn edesmennyt poikaystävä Brick, joka kuoli pudottuaan sillalta, ja hänen siskonsa Kylie. Beckyn poikaystävä Jake jonka kanssa Becky muutti pois tilalta. Megin elämänkumppani Terry, Nickin entinen tyttöystävä Sally. Harryn entinen vaimo ja Alexin ja Nickin äiti Liz Ryan, joka lähti avioeron myötä kun paljastui, että Alex ei ole Harryn biologinen lapsi, vaan hänen isänsä on Lizin entinen heila Bryce Redstaff. Alberto, jonka kanssa Jodi melkein avioitui, Jodin isä Kevin Fountain, Stevien tytär Rose, sekä Wilgul-tilan vuokraajat Morganin veljekset Kane ja Luke


title: McLeodin tyttäret

text: Mukana myös, Regan McLeod (Clairen, Tessin ja Jodin serkku). Tayler, jonka isä kuoli onnettomuudessa, jossa Regan oli mukana, ja siksi Tayler yrittikin kostaa Reganille, mutta jäi Drovers'siin tekemään töitä, joskin paljon kaunaa ei-kannattavaisempana.


title: McLeodin tyttäret

text: Nyt mukana on myös Grace, Reganin sisko ja Jasmine "Jaz", joka on myös Gracen ja Reganin sisko. Jaz on nuorin Hughin kolmesta tyttärestä, hän on esteratsastaja ja kiertänyt Euroopaa. Regan on keskimmäinen lapsi ja Grace vanhin, hän on synnynnäinen rodeoratsastaja. Ben Hall on myös uusi hahmo ja hän on Stevien serkku. Ingrid toimii eläinlääkärinä, ja seurustelee Marcuksen kanssa.


title: McLeodin tyttäret

text: Sarjan lopulla Ingridin ex-mies Paul saapuu etsimään Ingridiä, mutta käyttää Poliisin tehtäviään verukkeena. Paul saa kuulla Ingridin seurustelevan Marcuksen kanssa, jolloin ex-miehen mustasukkaisuus alkaa päästä valloilleen. Paul saadaan kuitenkin teostaan kiinni, mutta Ingrid joutuu lähtemään karkumatkalle, jolloin Marcuksen sydän särkyy.